en en en nl ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml sl ml ml ml gl en en id ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml el en ml ml ml ml ml ml ml ml ml ml ml ml ml ml ml ml ml ml ml en ml ml ml ml el ml ml ml ml ml ml el ml ml ml ml el ml ml ml ml el ml ml ml el ml ml ml ml ml ml el ml ml ml ml ml ml ml el ml ml ml ml el ml ml ml el ml ml ml ml el ml ml ml el ml ml ml el en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml el ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml el ml ml ml ml ml ml ml ml ml ml ml ml ml ml ml en en en en es ml en en de da en da cs en en cs da en en en cs cs da da en en cs cs en en en en da da en en nl ml ml ml ml ml ml id ml ml ml ml ml ml el cs cs en en cs cs da da cs en en cs en cs da en en en cs cs da en cs da en da en en en en en en en
സുനന്ദ: ദേ, മനുഷ്യാ, നിങ്ങൾ നോക്കിയേ മോൾക്ക്‌ നല്ല പനിയുണ്ട്‌ .
സുന്ദരൻ: നീ പിടക്കാതെ സുനന്ദെ, അവൾക്കു കുഞ്ഞു നാളിൽ എത്ര പനി  വന്നിരിക്കുന്നു.
സുനന്ദ : ഹോ, ദൈവമേ ഇങ്ങിനെ ഒരു മനുഷ്യൻ. നാളെ അവൾക്കു സൌന്ദര്യ മത്സരത്തിനു പോകാൻ ഉള്ളതാ. ഇങ്ങിനെ ആണേൽ അവളെങ്ങിനെ പോകും. പങ്കെടുക്കും, സമ്മാനം നേടും.
സംസ്ഥാനത്തെ ഒരു വലിയ കക്ഷിയുടെ സംസ്ഥാന നേതാവാണ്‌ സുന്ദരൻ. പേരും, രൂപവുമായി ഒരു ബന്ധവും ഇല്ലെങ്കിലും മനസ് തനി രാഷ്ട്രീയക്കാരൻ തന്നെ. സംസ്ഥാനത്തെ വിരട്ടി നിർത്തുന്ന നേതാവ് ആണെങ്കിലും വീട്ടിലെ കാര്യം പറയാതെ മനസിലായിക്കാണുമല്ലോ.
സുന്ദരൻ: അതിനു ഞാൻ എന്ത് ചെയ്യാനാടി. മത്സരത്തിനു പോകണ്ട എന്ന് കരുതിയാൽ പോരെ..
സുനന്ദ: നിങ്ങൾ എന്ത് മണ്ടത്തരമാണ് പറയുന്നത്. അവള് മത്സരത്തിനു പങ്കെടുക്കുന്നു എന്ന് ഞാൻ സകല ബന്ധുക്കളെയും വിളിച്ചു പറഞ്ഞതാ. ഇനി പോയില്ലെങ്കിൽ എനിക്ക് പുറത്തിറങ്ങി  തല കാണിക്കാൻ പറ്റില്ല..
സുന്ദരൻ : എല്ലാം എനിക്കറിയാം. പക്ഷേ എന്ത് ചെയ്യാൻ പറ്റും.
സുനന്ദ : നിങ്ങൾക്ക് ബുദ്ധി ഇല്ല എന്ന് പറയുന്നത് വെറുതെയല്ല. നിങ്ങൾ ഒരു പാർട്ടിയുടെ സംസ്ഥാന നേതാവല്ലേ. നാളെ ഒരു ഹർത്താൽ ആഹ്വാനം ചെയ്താൽ മത്സരം അവർ മാറ്റി വൈക്കില്ലേ...
സുന്ദരൻ : എടി അതൊക്കെ വലിയ പ്രയാസമാണ്.. ഈ മാസത്തെ എന്റെ പാർട്ടിയുടെ ഹർത്താൽ അറിയിക്കാനുള്ള ക്വാട്ട കഴിഞ്ഞു... ഇനി അടുത്ത മാസമേ പറ്റൂ. വേണമെങ്കിൽ തട്ടി കൂട്ടി ഒരു ജില്ലാ ഹർത്താൽ ഒപ്പിക്കാം.
സുനന്ദ: ഓ ആർക്കു വേണം ജില്ലാ ഹർത്താൽ.. മത്സരം നടക്കുന്നത് അങ്ങ് തിരുവനന്തപുരത്താ. ഇവിടെ ഈ കോട്ടയത്ത്‌ മാത്രം ഹർത്താൽ വന്നാലും ഇല്ലെങ്കിലും അവർ മത്സരം നടത്തും. പറ്റുമെങ്കിൽ ഒരു സംസ്ഥാന ഹർത്താൽ തന്നെ വേണം....
സുന്ദരൻ: ഞാൻ ഒന്ന് ആലോചിക്കട്ടെ എന്തെങ്കിലും വഴിയുണ്ടോ എന്ന്..
സുനന്ദ: പെട്ടെന്ന് വേണം. ഇന്ന് വൈകുന്നേരത്തിനുള്ളിൽ ഹർത്താൽ ആഹ്വാനം ചെയ്തില്ലെങ്കിൽ പിന്നെ രക്ഷയില്ല....
ഭാര്യ പോയ ശേഷം സുന്ദരൻ ഒരുപാട് ആലോചിച്ചു. ഒരു സംസ്ഥാന  ഹർത്താൽ കഴിഞ്ഞിട്ട് പത്തു ദിവസം ആയില്ല. ഇടക്കൊരു ജില്ലാ ഹർത്താലും, പഞ്ചായത്ത് ഹർത്താലും നടത്തി. ഇനി എതിര് കക്ഷിക്ക് ഒരു ക്വാട്ട ഉണ്ട് അതിനിടക്ക് വീണ്ടും ഒന്ന് നടത്തിയാൽ പിന്നെ അവര് പിണങ്ങും..എന്ത് ചെയ്യും..ഒരുപാട് ആലോചനകൾക്ക് ശേഷം സുന്ദരൻ ഫോണെടുത്തു ഒരു നമ്പരിലേക്ക് വിളിച്ചു...
സുന്ദരൻ : ഹലോ, നകുലൻ ചേട്ടാ സുഖമാണോ?
നകുലൻ: അല്ലാ, ഇതാര് സുന്ദരനൊ, സംസ്ഥാനത്തെ വലിയ നേതാവ് ഈ എതിർ കക്ഷി നേതാവിനെ വിളിക്കണമെങ്കിൽ എന്തെങ്കിലും  ഉണ്ടാവുമല്ലോ...
സുന്ദരൻ : ഒരു കാര്യം അറിയാൻ വിളിച്ചതാ. ചേട്ടാ നിങ്ങളുടെ പാർട്ടിക്ക് ഈ മാസം ഹർത്താൽ വല്ലതും ഉണ്ടോ...
നകുലൻ : വെയിറ്റ് ചെയ്യു, ഞാൻ ഡയറിയിൽ ഒന്ന് നോക്കട്ടെ..ആഹ് ഒരെണ്ണം ഉണ്ട് അടുത്ത ആഴ്ച നിങ്ങളുടെ സർക്കാരുടെ വിലക്കയറ്റത്തിന് എതിരെ?
സുന്ദരൻ ; ചേട്ടാ അതൊന്നു അടുത്ത മാസത്തേക്ക് മാറ്റാമോ എനിക്ക് അത്യാവശ്യമായിട്ട് നാളെ ഒരു ഹർത്താൽ വേണം...
നകുലൻ : അത് നാളെ അല്ലെ.. ഞങ്ങൾ അടുത്ത അടുത്ത ആഴ്ചയിലേക്ക് അല്ലെ വച്ചിരിക്കുന്നത് നീ നാളെ വച്ചോ സുന്ദരാ, അതിനു എന്തിനാ ഞങ്ങളുടെ ഹർത്താൽ മാറ്റുന്നത് ..
സുന്ദരൻ : അതല്ല ഇപ്പൊ ഒരു മൂന്നു നാലെണ്ണം കഴിഞ്ഞതല്ലേ ഉള്ളൂ, നാളെ ഞാനും വച്ച് , പിന്നെ അടുത്ത ആഴ്ച നിങ്ങളും വച്ചാൽ ജനങ്ങള് എന്ത് കരുതും...
നകുലൻ : എടാ അവർക്ക് സുഖമാണ്, ഒരു പണിക്കും പോകണ്ട, കുട്ടികൾക്കും സ്കൂൾ അവധി കുടുംബത്തോടെ വീട്ടിൽ ഇരുന്നു സിനിമയും കണ്ടു തിന്നു ഇരിക്കാമല്ലോ..
സുന്ദരൻ : എന്നാലും അതല്ലല്ലോ ചേട്ടാ. ഒരു പണിയും ഇല്ലാത്ത ഏവനെങ്കിലും പോയി കോടതിയിൽ ഒരു ഹർജി കൊടുക്കും പിന്നെ അവര് ഹർത്താൽ നിരോധിച്ചു എന്ന് ഒരു ഉത്തരവ് ഇറക്കും. അത് പണിയാവും. അവർക്ക് അറിയില്ലല്ലോ നമ്മുടെ കഷ്ടപാടും ബുദ്ധിമുട്ടും...
നകുലൻ: ഹഹഹഹഹ്, കോടതി ബന്ദു നിരോധിച്ചു നമ്മൾ അത് ഹർത്താൽ ആക്കി, ഇനി ഹർത്താൽ നിരോധിച്ചാൽ നമ്മൾ ബർതാൽ എന്നോ മറ്റോ പേരിട്ടു വേറെ ഒന്ന് ഇറക്കും. എന്തായാലും നീ പറഞ്ഞതിൽ കാര്യമുണ്ട്. നാളെ നിങ്ങള് വച്ചോ..
സുന്ദരൻ: വലിയ ഉപകാരം നകുലാൻ ചേട്ടാ...
നകുലൻ : അതൊക്കെ അവിടെ ഇരിക്കട്ടെ, ഇടയ്ക്കു ഞങ്ങളും ഇത് പോലെ ഡേറ്റ് ചോദിക്കും അപ്പൊ കണ കൊണാ പറയരുത്....
സുന്ദരൻ : അത് ഞാൻ ഏറ്റു ചേട്ടൻ വിഷമിക്കണ്ട..
നകുലൻ : പിന്നെ, കഴിഞ്ഞ ഹർത്താലിന് ഞങ്ങളുടെ പിള്ളേര് കല്ലെറിയാൻ ഇറക്കി ഇട്ടിരുന്ന മൂന്നു ലോഡ് കല്ലു നിങ്ങളു പിന്നെ മടക്കി തരാം എന്ന് പറഞ്ഞു എടുത്തു പോയിട്ട് ഇത് വരെ തന്നില്ല കേട്ടോ..
സുന്ദരൻ : അത് തിരക്കിനു ഇടയ്ക്കു മറന്നു പോയതാ..നാളത്തെ കഴിഞ്ഞിട്ട് എത്തിച്ചേക്കാം..
നകുലൻ: അത് പോട്ടെ ചോദിക്കാൻ മറന്നു. നാളെ എന്തിന്റെ പേരിലാ നിങ്ങൾ  ഹർത്താൽ വൈക്കുന്നെ, നല്ല വല്ല കാര്യവും ആണെങ്കിൽ ഇടയ്ക്കു ഞങ്ങളെ കൂടെ ഒന്ന് അറിയിക്കണേ...
സുന്ദരൻ : ചേട്ടാ, സംഭവം ഞാൻ പെട്ടിരിക്കുകയാ. എന്റെ ഒരു സ്വന്തം കാര്യത്തിനാ ഹർത്താൽ, പക്ഷെ ജനങ്ങളുടെ കണ്ണിൽ പൊടി ഇടാനുള്ള നല്ലൊരു കാരണം കിട്ടുന്നില്ല...
നകുലൻ : നീ എന്തൊരു നേതാവാ. നീ ഫോണ്‍ വൈക്ക് അത് ഞാൻ ഏർപ്പാടാക്കാം എന്നിട്ട് നിന്നെ വിളിക്കാം ...
നകുലനോട് സംസാരിച്ചു കഴിഞ്ഞതും സുന്ദരൻ  തന്റെ പാർട്ടിയിലെ പ്രാദേശിക, സംസ്ഥാന തലത്തിലെ മറ്റു നേതാക്കളെ എല്ലാം വിളിച്ചു കാര്യം പറഞ്ഞു. സുന്ദരന്റെ അവസ്ഥ അറിഞ്ഞ പലർക്കും സഹതാപം തോന്നി, എല്ലാവർക്കും അറിയേണ്ടത് ജനങ്ങളോട് എന്ത് കാരണം പറയും.എതിർ കക്ഷിയിലെ നകുലൻ കാര്യങ്ങൾ ഏറ്റിട്ടുണ്ട് എന്നറിഞ്ഞതും എല്ലാവർക്കും സമാധാനമായി. എന്തായാലും  അണികളോട് തയ്യാറായി ഇരിക്കാൻ പറഞ്ഞിട്ട് സുന്ദരൻ ഫോണ്‍ വച്ചതും ഉടനെ തന്നെ നകുലന്റെ വിളി വന്നു...
നകുലൻ : സുന്ദരാ, എന്റെ വീട്ടിലെ പട്ടിക്കു വയറിളകാനുള്ള മരുന്ന് കൊടുത്തു ഞാൻ നിന്റെ വീടിന്റെ മുന്നിലേക്ക്‌ അയച്ചിട്ടുണ്ട്.. ബാക്കിയൊക്കെ നീ നിന്റെ മിടുക്ക് പോലെ ചെയ്തേക്കണം..
സുന്ദരൻ : വളരെ ഉപകാരം നകുലേട്ടാ ബാക്കി ഞാൻ ഏറ്റു ..
പത്തു നിമിഷത്തിനുള്ളിൽ സംസ്ഥാനമൊട്ടുക്കും ആ വാർത്ത കാട്ടു തീ പോലെ പടർന്നു. അണികൾ തെരുവിലേക്ക് ഇറങ്ങി. തങ്ങളുടെ സംസ്ഥാന നേതാവിന്റെ വീടിനു മുന്നിൽ പ്രതിപക്ഷ നേതാവിന്റെ പട്ടി കാഷ്ടിച്ചു...സകല ചാനലുകാരും സുന്ദരന്റെ വീടിനു മുന്നിൽ എത്തിചേർന്നു. സംസ്ഥാനത്തെ എല്ലാ ടി.വി കളിലും ഫ്ലാഷ് ന്യൂസ്‌  ആയും,ലൈവ് ന്യൂസ്‌ ആയും ആ വാർത്ത നിർത്താതെ .വന്നുകൊണ്ടിരുന്നു..സുന്ദരൻ ടി.വി ഓണ്‍ ചെയ്തു.....
അടിയോടടി പാർട്ടിയുടെ സംസ്ഥാന സെക്രട്ടറി സുന്ദരന്റെ വീടിനു മുന്നിൽ തല്ലോട് തല്ലു പാർട്ടി നേതാവ് നകുലന്റെ പട്ടിയുടെ അതിക്രമം, ഇന്ന് രാവിലെ പതിനൊന്നു മണിയോടെ യാതൊരു പ്രകോപനവുമില്ലാതെ നകുലന്റെ പട്ടി സുന്ദരന്റെ വീടിനു മുന്നില് .കാഷ്ടിക്കുകയായിരുന്നു. ഈ  വിഷയത്തെക്കുറിച്ച് സംസാരിക്കാൻ നമ്മളോടൊപ്പം ഇപ്പോൾ അടിയോടടി പാർട്ടിയുടെ പ്രാദേശിക നേതാവ് ശ്രീ ബാബു ലൈനിൽ ഉണ്ട്...
നമസ്കാരം ശ്രീ ബാബു, ഇതിനെക്കുറിച്ച് നിങ്ങൾ എന്ത് പറയുന്നു..
ബാബു:  ഇത് തികച്ചും നിര്ഭാഗ്യകരമായ ഒരു സംഭവമാണ്. ജനാതിപത്യത്തിന് നേരെ നടന്ന ഒരു കടുത്ത വെല്ലു വിളിയായിട്ടാണ് ഞങ്ങൾ ഇതിനെ കാണുന്നത്.. ഇതിനെതിരെ ശക്തമായ പ്രതിഷേധ പ്രകടനങ്ങൾ ഞങ്ങൾ നടത്താൻ ..തീരുമാനിച്ചിരിക്കുന്നു...
ന്യൂസ്‌ റീടെർ : ശ്രീ ബാബു ഒരു നിമിഷം, ഇപ്പോൾ തല്ലോട് തല്ലു പാർട്ടി പ്രാദേശിക നേതാവ് ശ്രീമതി  വസന്ത ഓണ്‍ലൈനിൽ ഉണ്ട്.. പറയു ശ്രീ വസന്ത നിങ്ങളുടെ പാർട്ടിക്ക് ഇതിനെക്കുറിച്ച്‌ എന്താണ് പറയാൻ .ഉള്ളത്..
വസന്ത: ഇത് മനപ്പൂർവം കെട്ടിച്ചമച്ച ഒരു ആരോപണം മാത്രമാണ്. ജനങ്ങൾക്ക്‌ അറിയാം കഴിഞ്ഞ ഒരു മാസമായിട്ടു ശ്രീ നകുലന്റെ പട്ടിക്കു ആരോഗ്യ പ്രശ്നങ്ങൾ കാരണം കാഷ്ടിക്കാൻ ആവില്ല എന്ന്. അതിനുള്ള മരുന്നുകൾ സർക്കാർ ചിലവിൽ വാങ്ങിയതിന്റെ എല്ലാ രേഖകളും ഞങ്ങളുടെ കയ്യിൽ ഉണ്ട്...
ന്യൂസ്‌ റീടെർ : ശ്രീമതി വസന്ത ഒരു കാര്യം ചോദിച്ചു കൊള്ളട്ടെ മരുന്ന് കഴിച്ചു എല്ലാം ശെരിയായി കഴിഞ്ഞിട്ടാണ് ഇങ്ങിനെ ഒരു സംഭവം ഉണ്ടായതെന്ന് ശ്രീ സുന്ദരൻ ആരോപിക്കുന്നുണ്ട് അത് വാസ്തവ വിരുദ്ധമായ ഒരു കാര്യം എന്നാണോ നിങ്ങൾ പറഞ്ഞു വരുന്നത്...
വസന്ത: അതെ, മരുന്ന് കഴിച്ചിട്ടും യാതൊരു മാറ്റവും ഉണ്ടായിരുന്നില്ല. ഞാൻ കഴിഞ്ഞ ദിവസവും നകുലന്റെ വീട് സന്ദർശിച്ചപ്പോൾ അതിന്റെതായ യാതൊരു ലക്ഷണവും ആ പട്ടിക്കു ഉണ്ടായിരുന്നില്ല...ഇത് ഏതോ തെരുവ് പട്ടി പറ്റിച്ച പണി ഞങ്ങളുടെ മേൽ ഉന്നയിക്കുന്നത് ശെരിയായ നടപടിയല്ല ഇതിനെതിരെ ഞങ്ങൾ ശക്തമായി പ്രതികരിക്കും....
ന്യൂസ്‌ രീടെർ: നന്ദി ശ്രീമതി വസന്ത, ഇത് കെട്ടി ചമച്ച ആരോപണം എന്നാണു ശ്രീ വസന്ത പറയുന്നത് ഇതിനെക്കുറിച്ച്‌ ശ്രീ ബാബുവിന് എന്താണ് പറയാൻ ഉള്ളത്...
ബാബു: ശ്രീമതി വസന്തയുടെ കണ്ടെത്തൽ തെറ്റാണ്. ഞങ്ങളുടെ ഭരണത്തിലെ ഏറ്റവും എടുത്തു പറയാനുള്ള ഒരു വികസനം എന്ന് ചൂണ്ടിക്കാണിക്കാൻ ഉള്ളത്, പഞ്ചായത്ത് തലത്തിൽ നിന്നും തന്നെ തെരുവ് പട്ടികളെ പൂർണമായും ഉന്മൂലനം ചെയ്തു എന്നതാണ് . അപ്പോൾ ഒരു തെരുവ് പട്ടി ഇത് ചെയ്തു എന്ന് പറയുന്നത് തന്നെ തികച്ചും അവിശ്വസനീയമാണ്.
ന്യൂസ്‌: രീടെർ: നന്ദി ശ്രീ ബാബു, ശ്രീമതി വസന്ത, സംഭവ സ്ഥലത്ത് നിന്നും ഞങ്ങളുടെ പ്രതിനിധി സുരേഷിൽ നിന്നും കൂടുതൽ വിവരങ്ങൾ അറിയാം. സുരേഷ്, എന്താണ് ഇപ്പോൾ അവിടത്തെ അവസ്ഥ..
സുരേഷ്: ഏതാണ്ട് പതിനൊന്നു മണിയോടെയാണ് ഈ സംഭവം അരങ്ങേറിയത്.. സാധാരണയായി ഈ സമയത്ത് നല്ല തിരക്കാണ് ഇവിടെ, സംസ്ഥാന നേതാവ് സുന്ദരനെ കാണാൻ പലരും വരികയും പോവുകയും ചെയ്യുന്നതാണ്, ഇവിടെ സംഭവത്തിന്‌ സാക്ഷിയായ ചിലർ പറയുന്നത് ഓടി വന്ന പട്ടി കൃത്യം ഗേറ്റിനു മുന്നിൽ തന്നെ കാര്യം സാധിച്ചു കടന്നു എന്നാണു..
ന്യൂസ്‌ രീടെർ: സുരേഷ്, സംഗതി ഒരുപാടുണ്ടോ, ചെറുതായിട്ട് ഉള്ളൂ എന്നാണു കേട്ടത് ശെരിയാണോ ?
സുരേഷ്: അതായത് പതിനൊന്നു മണിക്ക് ആദ്യം ഞാൻ ഇവിടെ വരുമ്പോൾ മഞ്ഞ നിറത്തിൽ പരത്തിയും, പിന്നെ കറുത്ത നിറത്തില ബാളിന്റെ ആകൃതിയിൽ ഒരു മൂന്നു നാല് കക്ഷണവും ഉണ്ടായിരുന്നു. പക്ഷേ തിരക്ക് കൂടിയതിനു അനുസരിച്ച് പലരും കാലിൽ എടുത്തു പോയി എന്നാണു അറിയാൻ കഴിഞ്ഞത്...
ന്യൂസ്‌ രീടെർ: തെളിവ് നശിപ്പിക്കാൻ വേണ്ടി എതിർ കക്ഷികൾ കാലിൽ ചവിട്ടി കൊണ്ട് പോയത് ആവാൻ സാധ്യത ഉണ്ടോ?
സുരേഷ്: അങ്ങിനെ വരാൻ സാധ്യത ഇല്ല, കാരണം എതിർ കക്ഷിയിലെ ആളുകൾക്ക് ഇങ്ങോട്ട് വരാൻ കഴിയാത്ത വിധം സുന്ദരൻ നേതാവിന്റെ അനുയായികൾ ഇവിടെ കൂടി നില്ക്കുന്നുണ്ട്..
ന്യൂസ്‌ രീടെർ: സുരേഷ്, എന്താണ് പോലീസ് ഇതിനെക്കുറിച്ച്‌ പറയുന്നത്....
സുരേഷ്: വിശധമായ ഒരു വിവരവും പോലീസ് ഇത് വരെ പുറത്തു വിട്ടിട്ടില്ല, എന്നാലും വേണ്ടി വന്നാൽ പട്ടിയുടെ പിൻഭാഗം പരിശോധിക്കും എന്ന് ഇവിടെ കൂടിയവരോടു പോലീസ്  പറഞ്ഞിട്ടുണ്ട്,കുറച്ചു സാമ്പിൾ എടുത്തു ലാബിലേക്ക് ടെസ്ടിങ്ങിനു .അയച്ചിട്ടുമുണ്ട്..
ന്യൂസ്‌ രീടെർ: അപ്പോൾ സ്ഥിതിഗതികൾ ശാന്തമാണ് അല്ലെ?
സുരേഷ്: നാളെ സംസ്ഥാന തലത്തിൽ ഹർത്താലിന് അടിയോടടി സംസ്ഥാന കമ്മിറ്റി ആഹ്വാനം ചെയ്തിട്ടുണ്ട്, ജുഡീഷ്യൽ അന്വേഷണം അല്ലെങ്കിൽ സിബിഐ അന്വേഷണം വേണമെന്ന് ആവശ്യപ്പെട്ടാണ് ഹർത്താൽ, പൊതുവെ ഇവിടെ ഇപ്പോൾ സ്ഥിതിഗതികൾ ശാന്തമാണ് ...
ന്യൂസ്‌ രീടെർ: വിവരങ്ങൾക്ക് നന്ദി സുരേഷ്, മറ്റു വാർത്തകൾ കേൾക്കാം, നാളെ ഹർത്താൽ ആയതിനാൽ തിരുവനന്തപുരത്ത് നടത്താൻ ഇരുന്ന സൌന്ദര്യ മത്സരം തൊട്ടടുത്ത ദിവസത്തേക്ക് മാറ്റി വച്ചതായി സംഘാടകർ .അറിയിച്ചു... എല്ലാ സർവകലാശാല പരീക്ഷകളും മാറ്റി വച്ചതായി അറിയിച്ചിട്ടുണ്ട്...
സുന്ദരൻ ടി.വി. ഓഫ്‌ ചെയ്തു ഒരു ദീർഘനിശ്വാസം വിട്ട് ഭാര്യയെ വിളിച്ചു..മോൾക്ക്‌ മരുന്ന് കൊടുത്തിരുന്ന സുനന്ദ അത് കഴിഞ്ഞു സുന്ദരന്റെ അടുത്ത് എത്തി...
സുന്ദരൻ : എടി, കാര്യം ശെരി ആയി... സൌന്ദര്യ മത്സരം മാറ്റി വച്ചു ഒരു ദിവസം കൂടെ കിട്ടി അതിനിടക്ക് അവളുടെ പനി  മാറുമല്ലോ, ഈ മാസത്തിലെ എല്ലാ ഹർത്താൽ ക്വട്ടകളും കഴിഞ്ഞു..
സുനന്ദ: എനിക്കറിയാം ശെരിയാവുമെന്നു നിങ്ങൾ മിടുക്കൻ അല്ലെ. അവൾക്കു രാവിലെ ഒരു നേരത്തെ മരുന്നിൽ പനി കുറവുണ്ട്..രാത്രിയിലെ മരുന്നും കൂടി കൊടുത്താൽ എല്ലാം ശെരിയാവും നാളെ അവൾക്കു റെസ്റ്റും കിട്ടും...തുടർച്ചയായി രെണ്ട്‌ ദിവസമൊക്കെ ഹർത്താൽ വൈക്കാൻ വഴിയുണ്ടായിരുന്നെങ്കിൽ എന്ത് നന്നായേനെ..
സുനന്ദ: എങ്കിൽ ഒരു ദിവസം കൂടി അവൾക്കു റസ്റ്റ്‌ കിട്ടിയേനെ..
സുന്ദരൻ : ഇത് തന്നെ ഒപ്പിച്ച പാട് എനിക്കറിയാം. രെണ്ടു ദിവസം വേണം എങ്കിൽ പട്ടി അല്ല ഞാൻ ഇനി ദിനോസോറിനെ കൊണ്ട് തൂറിക്കേണ്ടി വരും...
സുനന്ദ: ഞാൻ വെറുതെ പറഞ്ഞതാ.. നിങ്ങൾ ഇനി തൊള്ള തുറക്കണ്ട..
അങ്ങിനെ ഹർത്താൽ ഭംഗിയായി കഴിഞ്ഞു. അണികൾ അങ്ങിങ്ങായി കുറച്ചു അക്രമങ്ങൾ പാവങ്ങൾക്ക് മേൽ അഴിച്ചു വിട്ടു എങ്കിലും, എല്ലാം ശാന്തം. തൊട്ടടുത്ത ദിവസം വെളുപ്പിനെ തന്നെ സുന്ദരൻ സുനന്ദ ദമ്പതികളുടെ മകൾ മത്സരത്തിനു പങ്കെടുക്കാൻ വണ്ടി കയറി..
ഉച്ചയൂണ് കഴിഞ്ഞു സുന്ദരനും, സുനന്ദയും, മത്സരത്തിനു പോയ മകളുടെ വിളിയും .കാത്തിരിക്കുകയാണ്. അപ്പോൾ അടുത്തിരുന്ന സുന്ദരന്റെ മൊബൈൽ ശബ്ദിച്ചു...ഒരു മെസ്സേജ് വന്നതാണ്...മെസ്സേജ് വായിച്ച സുന്ദരനു തല കറങ്ങി, ആ കറക്കം ഒറ്റയ്ക്ക് അനുഭവിക്കാതെ ഭാര്യ സുനന്ദക്കും ഫോണ്‍ കൈമാറി സുന്ദരൻ, ഭർത്താവിന്റെ പെട്ടെന്നുള്ള കറക്കം കണ്ടു സുനന്ദ ആകാംഷയോടെ ആ മെസ്സേജ് വായിച്ചു....
ഞാൻ എനിക്ക് ഇഷ്ടപെട്ട ആളുടെ കൂടെ  ബാംഗ്ലൂർ പോവുകയാണ് അവിടെ വച്ച് ഞങ്ങൾ വിവാഹം കഴിക്കും .എനിക്ക് പനി ഇല്ലായിരുന്നു അഭിനയിച്ചതാണ്. ബാംഗ്ലൂരിൽ നിന്നും അദ്ധേഹം എത്താൻ ഒരു ദിവസത്തെ സാവകാശം കൂടി എനിക്ക് വേണമായിരുന്നു. അച്ഛൻ ഒരു ഹർത്താൽ തയ്യാറാക്കി തന്നത് കൊണ്ട് എല്ലാം എളുപ്പമായി. അച്ഛനോടും അമ്മയോടും നന്നിയുണ്ട്...
വായിച്ചു തളർന്ന സുനന്ദ പിന്നെയും ചോദിച്ചു...
സുനന്ദ; ഒരു ഹർത്താൽ കൂടെ ശെരിയക്കാൻ കഴിയുമോ? ട്രെയിനും കൂടെ ഓടാതെ ആക്കണം. അപ്പോൾ അവര്ക്ക് അതികം ദൂരം പോകാൻ ആവില്ല നമുക്ക് അവരെ പിടിച്ചു കൊണ്ട് വരാം ...
സുന്ദരൻ : ഭാ, അവളും അവളുടെ ഒരു ഹർത്താലും .....
ചൊറികളിൽ പലതരമുണ്ട്..വട്ട ചൊറി,  ,വരട്ടു ചൊറി ഉൾപ്പെടെ പല വിധത്തിൽ പല രൂപത്തിൽ ഇതിനൊക്കെ മരുന്നുകളും ഉണ്ട്, ശെരിയായി മരുന്ന് കഴിച്ചാൽ മാറ്റി എടുക്കാവുന്നതാണ് ഇതൊക്കെ..ഇത് വായിച്ചിട്ട് ഞാൻ ഒരു  ലാട വൈദ്യൻ ആണെന്ന് കരുതരുത്..ഞാൻ പറയാൻ പോകുന്നത്  ഈ ചൊറികളെ എല്ലാം കടത്തി വെട്ടുന്ന ഒരു ചൊറി ഉണ്ട്..അതാണ്‌ ചുമ്മാ ആരെ എങ്കിലും കേറി ചൊറിയുക..അവർ അവരുടെ പണി നോക്കി മിണ്ടാതെ ഇരിക്കുവായിരിക്കും എന്തെങ്കിലും പറഞ്ഞോ ചെയ്തോ അവരെ ഒന്ന് ചൊറിയും ..ചൊറിയുമ്പോൾ നല്ല സുഖം തോന്നും അവസാനം നീറാൻ തുടങ്ങുമ്പോളാണ് ശോ വേണ്ടായിരുന്നു എന്ന് ഇവർക്ക് തോന്നുക...പിന്നെ  കുറച്ചു നാളുകൾ ഭയങ്കര സൌഹൃദം ഭാവിച്ചു നിക്കും.. പിന്നേം തുടങ്ങും ചൊറിയാൻ..ഇത്തരം ചൊറിക്ക് മരുന്നു ഒന്നും ഇല്ല...
ഞാൻ പറയുന്നത് നമ്മുടെ രാജ്യത്തിന്റെ  തൊട്ടടുത്ത ഒരു ചൊറിയൻ രാജ്യത്തെയാണ്..പാകിസ്ഥാൻ എന്ന് ഞാൻ പറയില്ല പാതിസ്താൻ എന്നെ പറയൂ.. നമ്മുടെ രാജ്യത്തിൽ നിന്നും കിട്ടിയ ഒരു പാതി ആണല്ലോ..എല്ലാം കുറേശ്ശെ കിട്ടിയത് കൊണ്ടാവും ബുദ്ധിയുടെ കാര്യത്തിലും അതേ അവസ്ഥയാണ്.. കണ്ടാൽ നല്ല തൊലി വെളുപ്പും, തണ്ടും തടിയുമൊക്കെ ഉണ്ടെങ്കിലും അതിനു അനുസരിച്ചുള്ള പ്രായോഗിക ബുദ്ധി ഇല്ല..നമ്മുടെ നാട്ടിലെ സാധാ സ്ത്രീകൾക്ക് ഉണ്ടാകുന്ന ഒരു തരം കണ്ണുകടിയും ഉണ്ട് ഇവർക്ക്..
സമയം പോകാതെ ചൊറിയും കുത്തി ഇരിക്കുമ്പോൾ ഒരു ചർച്ചയ്ക്ക് വരാമോ എന്ന് ചോദിച്ചു വിളിക്കും..അയൽക്കാരൻ അല്ലെ എന്നൊരു മര്യാദ കാണിച്ചു എന്നാൽ നീ വാ നമുക്ക് സംസാരിക്കാം എന്ന് പറയും ..വിളിച്ചവന്റെ കീഴിൽ ഇരിക്കുന്ന ഏതെങ്കിലും ഒരുത്തനു അപ്പോൾ ഒന്ന് ചൊറിയണം എന്ന് തോന്നും..അവൻ പറയും കാശ്മീർ ഞങ്ങൾ കൈപ്പറ്റും. ഇവരുടെ ഈ കൈപ്പറ്റും എന്ന വാക്ക് ഇന്ത്യാക്കാർ സ്വാതന്ത്ര്യം കിട്ടിയ കാലം മുതൽ കേൾക്കുന്നതാ. കാരണം നമുക്കറിയാം  ഇവർ കൈപ്പറ്റാൻ വേണ്ടി കൈ കൊണ്ട് ഇടും എന്നാൽ കയ്യിൽ പറ്റുന്നതോ കാശ്മീരിലെ ഇന്ത്യക്കാരുടെ ഉച്ചിഷ്ടം, അമേധ്യം ഒക്കെ ആയിരിക്കും (കടപ്പാട് സുരേഷ്ഗോപി).. പിന്നെ കുറെ കാലം കയ്യും മണപ്പിച്ചു അവിടെ ഇരുന്നോളും..കയ്യുടെ മണം മാറുമ്പോൾ പിന്നെയും ഒന്നു കൈ പറ്റിയാലോ എന്ന് തോന്നും, പിന്നേം കയ്യിടും..സത്യം പറഞ്ഞാൽ അവരെ കുറ്റം പറഞ്ഞിട്ട് കാര്യമില്ല...സ്ഥിരമായിട്ട് കൊതുകിന്റെ മൂളൽ കേട്ട് ഉറങ്ങി ശീലിച്ചവന് ഒരു ദിവസം അതില്ലാതെ ജീവിക്കാൻ പറ്റുമോ..അത് പോലെ തന്നെയാണ് അവരുടേം കാര്യം. ഇടയ്ക്കിടയ്ക്ക് കയ്യിട്ടു അതിന്റെ മണം പിടിച്ചില്ലെങ്കിൽ അവർക്ക് ഉറക്കം വരില്ല എന്നതാണ് അവസ്ഥ...
ഇതൊക്കെ പറഞ്ഞത് വേറെ ഒന്നും കൊണ്ടല്ല..ഇടയ്ക്ക് ഒരു വിദേശകാര്യ സെക്രട്ടറി തല ചർച്ചയ്ക്ക് ഇരു രാജ്യങ്ങളും തീരുമാനിച്ചിരുന്നതാണ്..എല്ലാം ഒത്തു വന്നപ്പോൾ അവർക്ക് ഒന്ന് ചൊറിയണം എന്ന് തോന്നി..ഒരുത്തൻ അവിടെ ഇരുന്നു കാശ്മീർ അവരുടെ ഭാഗമാണ് എന്ന് പറഞ്ഞു..അതോടെ ഇന്ത്യ ചർച്ചയിൽ നിന്ന് പിന്മാറി..സാധാരണ സ്കൂൾ വിദ്യാഭ്യാസ കാലത്താണ് നമ്മളൊക്കെ ഇവൻ എന്നെ നുള്ളി, തള്ളി, തലയ്ക്കു കൊട്ടി എന്നൊക്കെ നമ്മൾ പറയാറുള്ളത്..അതെ അവസ്ഥയാണ് പാകിസ്ഥാന്റെ കാര്യവും..എന്തെങ്കിലും കുറച്ചു കിട്ടിയാൽ നേരെ കൊണ്ട് പോകും ലോകത്തിന്റെ ഹെഡ് മാസ്റ്ററുടെ അടുത്ത്..അതെ നമ്മുടെ യു,എന്നിൽ. ഈ പിന്മാറ്റവും ഐക്യ രാഷ്ട്ര സഭയിൽ പോയിരുന്നു കരഞ്ഞു പറഞ്ഞു....
അദ്ദേഹം വളരെ വിഷമത്തോടെ പറഞ്ഞ കാര്യം ഇതൊക്കെയാണ്..ഇന്ത്യയുടെ പെട്ടെന്നുള്ള പിന്മാറ്റം സമാധാന ശ്രമങ്ങൾക്ക് തിരിച്ചടി ആയെന്നാണ്‌..ശെരിക്കും പറഞ്ഞാൽ നല്ല അടി ആണ് ആദ്യം തരേണ്ടത്‌..അതിനുള്ള കഴിവ് ഇല്ലാത്തത് കൊണ്ടല്ല..പണ്ടുള്ളവർ എന്തെങ്കിലും കന്നന്തിരുവ് കാണിക്കുന്നവനെ പെട്ടെന്ന് തല്ലില്ല..കാരണം അടിയുടെ ചൂട് ഒരിക്കൽ അറിഞ്ഞാൽ പിന്നേം കന്നന്തിരുവ് കാണിക്കും അത് കൊണ്ട് വിരട്ടി നിറുത്തും. ആ ഒരു നയം ആണ് ഇവിടേം ഇന്ത്യ സ്വീകരിക്കുന്നത്..കുറച്ചു കാലം മുൻപ് കാർഗിലിൽ കയറി ചൊറിഞ്ഞു അതിന്റെ നീറ്റൽ ഇപ്പോഴും മറന്നു കാണാൻ വഴിയില്ല..
അടുത്ത അദ്ദേഹം പറയുന്നത്..കാശ്മീർ പ്രശ്നം ആഗോള തലത്തിൽ ഒരുപാട് നാള് മറച്ചു പിടിക്കാൻ ആവില്ല, വർഷങ്ങളായി യാതന അനുഭവിക്കുന്നവരാണ് കാശ്മീർ ജനത എന്നൊക്കെയാണ് അദ്ദേഹം പറഞ്ഞത്.. എന്റെ പൊന്നു ഭായ് മറച്ചു പിടിക്കൽ എന്ന് നിങ്ങൾ ഉദ്ദേശിച്ചത് എന്താണാവോ..നാണവും, മാനവും ഉള്ളവർ അവരുടെ കുടുംബ കാര്യങ്ങൾ, ശരീര ഭാഗങ്ങൾ ഒന്നും പുറത്തു കാണിക്കാതെ മറച്ചു പിടിക്കാറുണ്ട്..നിങ്ങൾക്ക് ആ പറഞ്ഞ സാധനങ്ങൾ ഇല്ലാത്തത് കൊണ്ട് ലോകം മൊത്തം അറിയുന്നു നിങ്ങളുടെ കഥകൾ ..ഇനി കാശ്മീർ ജനതയുടെ ദുരിതം ആണ് നിങ്ങളുടെ പ്രശ്നമെങ്കിൽ, ആദ്യം സ്വന്തം നാട്ടിലെ ഭീകര തീവ്രവാദം, പ്രാർത്ഥന ആലയങ്ങളിൽ നടക്കുന്ന വെടി വയ്പ്പ്, ഗ്രാമ പഞ്ചായത്തുകൾ നടത്തുന്ന  കാടൻ  നിയമങ്ങൾ , കഞ്ചാവും, മറ്റു മയക്കു മരുന്നുകളുടെ കൃഷി, എഴുന്നേറ്റു നില്ക്കാൻ ആവതുള്ളപ്പോൾ തന്നെ തോക്ക് പിടിക്കുന്ന കുട്ടികൾ, തട്ടി കൊണ്ട് പോയി പണം പിടുങ്ങുന്നവർ, എന്തിനു പറയുന്നു നൂറിൽ പത്തു പേർക്ക് ശെരിക്കൊന്നു വെളിക്കിരിക്കാൻ ഉള്ള സൗകര്യം അവിടെ ഇല്ല... അങ്ങിനെ ദുരിതങ്ങൾ മാത്രം അനുഭവിക്കുന്ന അവിടത്തെ ജനതയുടെ കാര്യങ്ങൾക്ക് ആദ്യം ഒരു പരിഹാരം കാണു എന്നിട്ട് വന്നാൽ  കാശ്മീർ ജനതയുടെ ദുരിതം ചർച്ച ചെയ്യാം..അതെങ്ങിനെ വരാൻ കഴിയും. ഭായ് ആദ്യം ഭരണ, പ്രതിപക്ഷ അംഗങ്ങൾ, നേതാക്കൾ, ഇത്രേം സെക്യൂരിറ്റി ഉള്ളിടത്ത് എന്നെങ്കിലും സമാധാനമായിട്ട് ഉറങ്ങിയിട്ടുണ്ടോ..എവിടെ, എപ്പോഴാണ് ഭരണം പട്ടാളക്കാരൻ പിടിച്ചെടുക്കുക എന്നറിയില്ല..സെക്യൂരിറ്റി ആയിട്ടു നിക്കുന്നവനെ പോലും വിശ്വസിക്കാൻ കഴിയില്ല...
ഇപ്പോൾ ഈ കാര്യം യു, എന്നിൽ പോയി ഉന്നയിക്കാൻ കാരണം എന്താണെന്നു ഒരുവിധം തലയിൽ ആള് താമസം ഉള്ള ലോക നേതാക്കന്മാർക്ക് അറിയാം..ഇതിനെ കണ്ണ് കടി എന്ന് പറയും. മംഗൾയാൻ അങ്ങ് ചൊവ്വയിൽ എത്തിയതിൽ ഉള്ള കണ്ണുകടി..ആദ്യത്തെ ശ്രമത്തിൽ, വളരെ കുറഞ്ഞ ചിലവിൽ നമ്മടെ സാധനം അങ്ങ് ചൊവ്വയിൽ എത്തി എന്ന് ലോക രാഷ്ട്രങ്ങൾ പ്രശംസിച്ചപ്പോൾ തീരെ സഹിക്കാൻ പറ്റാതെ ആണ് ഈ ചൊറിച്ചിൽ എന്ന് എല്ലാവർക്കും അറിയാം..ഇതിൽ അസൂയ ഉള്ള ഏതെങ്കിലും രാജ്യക്കാരൻ കൂടെ ചൊറിയാൻ സഹായിക്കുമായിരിക്കും ..അത് നമ്മുടെ തൊട്ടപ്പുറത്തെ ചൈനക്കാരൻ ആയിരിക്കും..എന്റെ ഭായ് പഴയ ഇന്ത്യക്കാരാൻ എന്ന സ്നേഹത്തിൽ പറയുകയാണ്‌ കള്ളനെ നമ്പിയാലും കുള്ളനെ നമ്പരുത്..അവന്റെ സ്നേഹമൊക്കെ അവൻ ഉണ്ടാക്കുന്ന സാധനം പോലെ ആറു മാസത്തെ ഗ്യരന്ടിയെ കാണൂ..എവിടെ അവന്റെ സാധനം കൂടുതൽ വാങ്ങുന്നോ അവിടെ മാത്രേ അവനു കൂറു കാണൂ.. ഉള്ള കാര്യം പറഞ്ഞതാ...
കാലം കുറെ ആയില്ലേ, ഇങ്ങിനെ ചൊറിഞ്ഞു നടക്കുന്നു..നിങ്ങളു നേതാക്കന്മാരെ നമ്പി ഒരു രാജ്യം ഉണ്ടാക്കി അങ്ങോട്ട്‌ വന്ന കുറെ പാവം ജനങ്ങള് ഉണ്ട്..അവർക്ക് വേണ്ടി എന്തെങ്കിലുമൊക്കെ ചെയ്യു ..അല്ലാതെ നമ്പി വന്ന അവരെ ഊ ...ശോ ഊഞ്ഞാൽ ആട്ടരുത് അങ്ങോട്ടും ഇങ്ങോട്ടും....
ഓരോ ഇന്ത്യക്കാരന്റെയും തലയിൽ വീണ്ടും ഒരു പൊൻ കിരീടം അർപ്പിച്ചു തന്ന മംഗൾയാന്റെ അരങ്ങിലും അണിയറയിലും പ്രവർത്തിച്ച ശാസ്ത്രഞ്ഞർക്ക് ...
മംഗൾയാൻ ചൊവ്വയിൽ നിന്നും ഇന്ത്യയുടെ ഒരു ചിത്രമെടുത്തു. ചിത്രം കണ്ടു ഞെട്ടി പോയി.. നമ്മുടെ നാട്ടിലെ എല്ലാ കക്ഷികളും ഒരുമിച്ചു കൈ കോർത്തു നില്ക്കുന്നു..വിശ്വസിക്കാൻ ആവാതെ കൂടുതൽ വിശദമായി ചിത്രത്തെ നോക്കിയപ്പോൾ കാര്യം മനസിലായി അത് നമ്മുടെ ജന പ്രധിനിധികളുടെ ശമ്പള വർദ്ധന ബിൽ പാസ്‌ ആക്കുന്ന സമ്മേളനം ആയിരുന്നു...
Posted by Sajeed Noohkhan at 20:34 No comments:
Monday, 29 September 2014
പ്രഹസനമായി മാറിയീ സ്വാർത്ഥലോകത്ത്  !!!
കാലം കുറിച്ചിട്ട  പ്രണയ കാവ്യങ്ങളില്‍ അവര്‍
കാമത്തിന്‍ കാപട്യം വരച്ചു  രസിച്ചു....
ഇരു മനസുകള്‍ സംഗമിക്കുമാ ബന്ധമിന്നു
ഇരു ഉടലുകള്‍ ചേരുന്ന കേളിയായതല്ലോ
ഒരു മൌനത്തില്‍ വാചാലമായ പ്രണയമിന്നു
ഒരു ബീജ സഞ്ചാര വീഥി മാത്രമായിവിടെ!!!
നിധി പോലെ കാത്ത പുണ്യ പ്രണയത്തെ...
ഇഴുകി ചേരലിന്‍ വേദികള്‍ മാത്രമായ് !!!
മുഖമറിയാതെ, മൊഴിയറിയാതെ മൊട്ടിടുമിതു ..
മുക്കിലും, മൂലയിലും മുനങ്ങലുകള്‍ ബാക്കിയാക്കി
നീര്‍ക്കുമിള പോല്‍ പൊട്ടിയകന്നു  പോവതു
നിത്യ ജീവിത കഴ്ച്ചയായതീ ലോകത്ത് !!!
പിരിവിന്നൊടുവില്‍ ഒരു മുഴം കയറില്‍
അറിയുക ലോകമേ സത്യ പ്രണയത്തെ
അരങ്ങൊഴിയും മുന്‍പെങ്കിലും ഒരു ദിനം
പ്രണയമൊരു പ്രഹസന കര്‍മമല്ല അത്
പ്രാണനെടുക്കും യമ ധര്‍മനുമല്ല  അറിയുക
വിശ്വമിതില്‍ പ്രാണന് വായു പോലെ
വിശ്വമിതു താങ്ങും പവിത്ര ബന്ധമത് !!!!
പ്രണയം അതെന്തു കുന്തമാണ് എന്ന് അന്വേഷിച്ചു ചെന്ന് നിന്നത് പലചരക്കു കടക്കാരാൻ ഹൈദറിന്റെ കടയുടെ മുന്നിലാണ്...
ഇക്കാ, എന്താണ് ഈ പ്രണയം..?
എന്റെ മോനെ, ഈ പ്രണയം എന്ന് പറയുന്നത് ദാ ഈ ഉരുളകിഴങ്ങ് പോലെയാണ്..വറുത്തും , കറി വച്ചും തിന്നുമ്പോൾ നല്ല രുചിയാണ് പക്ഷെ ചില സമയത്ത് എടങ്ങേറ് ആയിപ്പോകും..
ഓ, അപ്പൊ അതാണ്‌ പ്രണയം അല്ലേ എന്നാലും ഒരു വ്യക്തമായ ഉത്തരം കിട്ടിയില്ല അങ്ങിനെയാണ് മുന്നിൽ വന്നു പെട്ട രാഷ്ട്രീയക്കാരനോട് ആ ചോദ്യം ചോദിച്ചത്...
അല്ലാ , നേതാവേ, എന്താണ് പ്രണയം...
എടാ അത് ഈ ഇലക്ഷൻ അടുക്കുന്ന പോലെ ഉള്ള ഒരു ടെൻഷൻ ആണ്, കയ്യോ, കാലോ പിടിച്ചു, കെഞ്ചി എങ്ങിനെ എങ്കിലും അവരുടെ മനസ്സിൽ ഒരു സീറ്റ്‌ ഒപ്പിക്കണം,,ജയിച്ചു കഴിഞ്ഞാൽ പിന്നെ  കുറെ കാലത്തേക്ക് സുഖമാണ്,വല്ല നാട മുറിക്കൽ, ഉത്ഘാടനം എങ്ങാനും വന്നാൽ ആ ഭാഗത്തേക്ക്‌ തിരിഞ്ഞു നോക്കണം, പിന്നെ സമയം ഉണ്ടെങ്കിൽ പറ്റിയാൽ ഇടയ്ക്കു ഫോണ്‍ വിളിക്കണം...
അപ്പൊ ഇതാണ് നേതാവിന്റെ പ്രണയം, ക്ലിയർ ആവുന്നില്ല നേരെ ചെന്ന് നിന്നത്, തെങ്ങു കയറ്റക്കാരൻ വാസുവിന്റെ മുന്നിലാണ്...
വാസു അണ്ണാ, എന്താണ് ഈ പ്രണയം എന്നു പറയുന്നത്....
അനിയാ,,ഒരു വലിയ തെങ്ങിന്റെ മേലെ ഇരിക്കുന്ന തേങ്ങാ കുല പോലെയാണ് ഈ പ്രണയം...കഷ്ടപ്പെട്ട് കയറി ചെന്ന് വെട്ടണം..വെട്ടുമ്പോൾ നല്ല പോലെ തേങ്ങ വിളഞ്ഞോ എന്ന് ശ്രദ്ധിക്കണം,,സംഭവം ഇളനീര് ആരോഗ്യത്തിന് ഉത്തമവും രുചികരവും ആണെങ്കിലും ചമ്മന്തി അരക്കണേൽ വിളഞ്ഞാലെ പറ്റൂ, അത് കൊണ്ട് വെട്ടുമ്പോൾ സൂക്ഷിക്കണം..
ശെടാ, ഇവരൊക്കെ ഇങ്ങിനെ ആണല്ലോ പറയുന്നത്..എനിക്കെന്താണ് അഭിപ്രായം എന്ന് എന്റെ മനസാക്ഷിയോട് ചോദിച്ചു..ഈ മനസാക്ഷി എന്ന സംഭവം, പണയം വയ്ക്കുകയോ, കടമെടുക്കുകയോ ചെയ്യാത്തത് കൊണ്ട് ചോദിച്ചപ്പോൾ ഉടനെ തന്നെ ഉത്തരം ഇതായിരുന്നു..
ഇരു  ഹൃദയങ്ങളും, ഇരു  ആത്മാക്കളും , ഇരു അധരങ്ങളും ഒരു ദിവസം ഒന്നായി പിന്നെ ജീവിത അവസാനം വരെ  ഒരുമിച്ചു നടത്തുന്ന ഒരു യാത്രയാണ് പ്രണയം..അവർ ഒരു ചില്ലയിലെ ഇരു പക്ഷികൾ, കൊക്കുരുമി കളിച്ചും ചിരിച്ചും കാണുന്നവന്റെ മനസ്സിൽ പോലും സന്തോഷം നിറക്കുന്നവരായിരിക്കും.. എന്റെ ഒരു സുഹൃത്ത്‌ പറഞ്ഞു
"പ്രണയം ഒരിക്കലും കണ്ടിഷണൽ  ആയിരിക്കരുത്..നമ്മൾ ഇഷ്ടപ്പെടുന്ന ആളിന്റെ സന്തോഷത്തിനു വേണ്ടി ജീവിക്കുക, ആ വ്യക്തിക്ക് എന്ത് കുറവ് വന്നാലും ആ സ്നേഹം ഒരിക്കലും കുറയരുത്‌"
കേട്ടപ്പോൾ കണ്ണ് നിറഞ്ഞു..അങ്ങിനെ ഒന്ന് ഇന്നത്തെ കാലത്ത് കിട്ടുക വളരെ ബുദ്ധിമുട്ടുള്ള കാര്യമാണ്..എല്ലാവർക്കും എല്ലാറ്റിനും തിരക്കാണ്,,ഒന്നു പ്രണയിക്കാൻ പോലും സമയമില്ല, സ്നേഹം കൊടുക്കാനോ, വാങ്ങാനോ സമയമില്ല..
ഒരു ആളെ നമ്മൾ ആത്മാർതം ആയിട്ടു ഇഷ്ടപ്പെടുമ്പോൾ ഒന്ന് കാണാനും ഒരു വാക്ക് മിണ്ടാനും ഒരുപാട് കൊതിക്കും അത്തരം അവസരങ്ങളിൽ നമുക്ക് എത്ര തിരക്കുകൾ ഉണ്ടായാലും, എത്ര പ്രതിസന്ധികൾ ഉണ്ടായാലും അതിനിടയിൽ ഒരു നിമിഷം എങ്കിലും അതിനു വേണ്ടി നമ്മൾ കണ്ടെത്തും..പക്ഷേ ആ ബന്ധത്തിന് വലിയ പ്രാധാന്യം നമ്മൾ കൊടുക്കുന്നില്ല എങ്കിൽ ചെറിയ കാര്യങ്ങൾ പോലും നമുക്ക് വലിയ തിരക്കായിട്ടു തോന്നും, പ്രതിസന്ധികൾ, തടസങ്ങൾ എല്ലാം നമ്മളെ തേടി വരും..തിരക്കായിരുന്നു എന്നൊരു മറുപടി പറയാനായി...
എനിക്കും ഉണ്ടൊരു പ്രണയിനി..ചിലപ്പോൾ തോന്നാറുണ്ട് ഞാൻ മാത്രമേ അങ്ങിനെ കരുതുന്നുള്ളൂ എന്ന്..എന്നാലും പ്രാർത്ഥിക്കും അതൊരു തോന്നൽ മാത്രമായിട്ടു തീരണേ  എന്ന്..
സാമ്പാറിൽ നിന്ന് അവിയലിലേക്ക് വലിയ ദൂരം ഒന്നും ഇല്ല എന്നെന്നെ പഠിപ്പിച്ചത് അവളാണ്...അടുപ്പത്ത് സാമ്പാർ വച്ചിട്ട് അവളേം ഓർത്തു ഇരുന്നു,,അവസാനം സ്വബോധം വന്നിട്ട് നോക്കിയപ്പോൾ ഏതാണ്ട് അവിയലിന്റെ അടുത്ത് എത്തിയിരുന്നു സാമ്പാർ..കുറച്ചു കൂടെ നേരം കഴിഞ്ഞിരുന്നെങ്കിൽ ചട്ടിയും പച്ചക്കറിയും ആയിട്ട് ഒരു കറുത്ത ധാരണയിൽ എത്തുമായിരുന്നു..
ചിക്കൻ കറിയിൽ നിന്നും ചിക്കൻ തോരനിലേക്ക് വലിയ ദൂരം ഇല്ലെന്നു പഠിപ്പിച്ചതും ഇതുപോലെ ഒരു ക്ലാസ്സിലാണ്..
പ്രസവ  വേദനയെക്കാളും വലുതാണ്‌ പ്രണയ വിരഹ  വേദന എന്നു ആരോ പറഞ്ഞതു കേട്ട് ഒരിക്കൽ പ്രസവ വേദനയിൽ കിടന്ന ഒരു സ്ത്രീയോട് ഞാൻ പറഞ്ഞു ഒന്ന് സമാധാനിക്കു, പ്രണയ വേദന സഹിക്കുന്നവരെ കുറിച്ച് ഓർക്കു , ഈ വേദന നിസ്സാരമായി തോന്നും ..അവർ പറഞ്ഞു നീ ഒന്ന് പോടാ ചെക്കാ, ഒരു പ്രണയ വേദന കഴിഞ്ഞതിന്റെ അനന്തര ഫലമാണ് ഈ പ്രസവ വേദനയെന്നു...ഞാൻ പിന്നേം സസി  ആയി... ( സസി  ചേട്ടന്മാർ ക്ഷമിക്കണം..ദയവായി ഇതിന്റെ പേരിൽ നാളെ നിങ്ങൾ കേരളത്തിൽ ഹർത്താൽ പ്രഖ്യാപിക്കരുതു നിങ്ങളുടെ പേര് ഇങ്ങിനെ പരാമർശിക്കുന്നത് എനിക്കൊരിക്കലും യോജിക്കാൻ കഴിയില്ല..പക്ഷേ ട്രെണ്ടിനു അനുസരിച്ച് വാക്കുകൾ ഉപയോഗിച്ചില്ലെങ്കിൽ ഇവർ എന്നെ സസിയാക്കും)
എന്തൊക്കെ പറഞ്ഞാലും പ്രവാസിക്ക് പ്രണയം അത്ര സുഖമുള്ള കാര്യമല്ല..പ്രവാസിയുടെ ഉറ്റ തോഴരായ പ്രമേഹം, പ്രഷർ ഇതിനെക്കാളൊക്കെ മാരകമാണ് പ്രവാസിയുടെ പ്രണയ വിരഹ നൊമ്പരം..പൊള്ളുന്ന മരുഭൂമിയിൽ  എരി തീയിൽ എണ്ണ ഒഴിക്കുന്നതു പോലെയുള്ള ഒരു അവസ്ഥ..എത്ര തന്നെ തണുപ്പിക്കാൻ ശ്രമിച്ചാലും തണുക്കാതെ കുത്തി നോവിക്കുന്ന നൊമ്പരങ്ങൾ അവന്റെ ജീവിതം നരക തുല്യമാക്കും...മരുന്നില്ലാത്ത മനസിലെ നൊമ്പരങ്ങൾക്കു ചിലപ്പോൾ അവൻ ഇഷ്ടപെടുന്നവളുടെ ഒരു വാക്കു മതിയാവും അവൻ എല്ലാ വേദനയും മറന്നു ഒന്ന് ഉറങ്ങാൻ...
കളി ആയിട്ടോ, കാര്യമായിട്ടോ  ഇതൊക്കെ പറഞ്ഞാലും..പ്രണയമില്ലാതെ ഈ ഭൂമിയെ ഒന്ന് ആലോചിച്ചു നോക്കൂ,  മണ്ണിൽ പ്രണയം ഇല്ലായിരുന്നെങ്കിൽ വസന്തവും , മഴയും, മഞ്ഞും,  താഴ്വാരങ്ങളും എല്ലാമെല്ലാം വെറും കാഴ്ച വസ്തുക്കൾ മാത്രമായി മാറിയേനെ, കവി ഭാവനകൾക്ക് വേരുകൾ ഉണ്ടാവുമായിരുന്നില്ല, അനിർവചനീയമായ ഒരു അനുഭൂതിയാണ് പ്രണയം, മാതാപിതാക്കൾക്ക്  വേണ്ടി, സഹോദരങ്ങൾക്ക്‌ വേണ്ടി മരണത്തെ പുണർന്നവർ വിരളമാണ്..എന്നാൽ ഒരു ദിവസത്തെ പ്രണയത്തിനു വേണ്ടി പോലും മരിച്ചവരും, മരണത്തിനു ശ്രമിച്ചവരും നമുക്ക് ചുറ്റും ധാരാളമുണ്ട്...
അനുദിനം ബന്ധങ്ങൾക്ക് വില കല്പ്പിക്കാത്ത ലോകത്ത് എല്ലാം വില്പ്പന ചരക്കുകൾ ആയി മാറി, സ്ത്രീ പുരുഷ ശരീരങ്ങൾ, ഹൃദയം, കരൾ , കണ്ണ്, മുലപ്പാൽ, ഗർഭപാത്രം അങ്ങിനെ കാശ് കൊടുത്താൽ എല്ലാം കിട്ടും എന്നായിരിക്കുന്നു..പക്ഷേ ഇപ്പോഴും വില കൊടുത്തു വാങ്ങാൻ പറ്റാത്ത ഒന്നായി സ്നേഹവും പ്രണയവും നില നിൽക്കുന്നു.. അതിനെ എങ്കിലും മനുഷ്യൻ വില്പ്പന ചരക്കാക്കാതെ കാത്തു വച്ചെങ്കിൽ എന്ന പ്രതീക്ഷയോടെ....
Posted by Sajeed Noohkhan at 23:37 No comments:
പുതിയതും, സൗകര്യപ്രധമായതും കിട്ടുമ്പോൾ പഴയതിനെ മറന്നു കളയുന്ന പതിവുണ്ട് മനുഷ്യർക്ക്‌ ബന്ധങ്ങളുടെ കാര്യത്തിൽ മാത്രമല്ല മറ്റു പലതിലും ഇങ്ങിനെ ആണ് മനുഷ്യൻ..പറയാൻ തുടങ്ങിയത് കത്തുകളെ കുറിച്ചാണ്...
മൊബൈൽ ഫോണും, ഇന്റർനെറ്റും നമുക്കിടയിൽ ആധിപത്യം സ്ഥാപിക്കുന്നതിന് കുറച്ചു മുന്നേ വരെ കാര്യങ്ങൾ അറിയാനും, അറിയിക്കാനും നമ്മൾ ആശ്രയിച്ചിരുന്ന കത്തുകൾ..ഇന്നത്‌ നമുക്ക് അന്യമായി പോയി..
സ്ഥിരമായി കത്തുകൾ അയക്കുന്നവരുടെ കയ്യക്ഷരം നോക്കി അവരുടെ മാനസിക അവസ്ഥയും, ശാരീരിക ആരോഗ്യവും പോലും മനസിലാക്കാൻ നമുക്ക് കഴിയുമായിരുന്നു അത്രത്തോളം ശക്തമായിരുന്നു കത്തുകൾ എന്ന ആശയ വിനിമയ ഉപാധി..
പ്രിയപ്പെട്ട,,എത്രയും സ്നേഹം നിറഞ്ഞ, അങ്ങിനെ ഒക്കെ തുടങ്ങുന്ന വരികൾ ഇനി എന്നാണു നമ്മൾ വായിക്കുക..ഹായ്, ഹലോ എന്ന് ചാറ്റിലും, എസ്.എം.എസിലും ഒതുങ്ങി പോയ നമ്മുടെ സൌഹൃദങ്ങളും, ബന്ധങ്ങളും കത്തുകളുടെ കാലത്ത് ഉണ്ടായിരുന്നത് പോലെ ശക്തമാല്ലാതെ ആവാൻ കാരണം ഒരുപക്ഷേ വലിയ കാത്തിരിപ്പുകൾ ഇല്ലാതെ, വളരെ എളുപ്പത്തിൽ ആശയ വിനിമയങ്ങൾ നടത്തുന്നത് കൊണ്ടാണോ എന്തോ അറിയില്ല..കത്തുകൾ ഉണ്ടായിരുന്ന കാലത്ത് ഒരു കാത്തിരിപ്പിന്റെ നൊമ്പരം ഉണ്ടായിരുന്നു ശരീരങ്ങൾ തമ്മിലുള്ള അകലങ്ങളെ ഉണ്ടായിരുന്നുള്ളൂ നമുക്കിടയിൽ മനസുകൾക്ക് ഇടയിൽ അതുണ്ടായില്ല കാരണം ഓരോ കാത്തിരിപ്പിന്റെ നോവും മനസുകളെ കൂടുതൽ അടുപ്പിച്ചു കൊണ്ടിരുന്നു...
പലപ്പോഴും പ്രായാധിക്യം കാരണം മനുഷ്യന്റെ ഓർമകളിൽ ഉണ്ടാവുന്ന വിള്ളലുകളെ ഒരു പരിധി വരെ നികത്തിയിരുന്നത് എപ്പോഴോ കിട്ടിയ, സൂക്ഷിച്ചു വച്ച കത്തുകൾ വായിക്കുമ്പൊഴായിരുന്നു..ഇന്ദിരാ ഗാന്ധി എന്ന പെണ്‍കുട്ടി ലോകം അറിയുന്ന ഒരു നേതാവായി വളർന്നതിനു പിന്നിൽ ശക്തമായ സ്വാധീനം ചെലുത്തിയത് നെഹ്രുവിന്റെ കത്തുകൾ ആയിരുന്നു എന്നതിൽ ആർക്കും സംശയം ഉണ്ടാവില്ല..
ആരൊക്കെ മറന്നാലും, പ്രവാസികൾ കത്തുകളെ മറക്കും എന്നു കരുതുന്നില്ല, അവന്റെ വിരഹത്തിന്റെ ചൂടും, കണ്ണീരും, കൂടുതൽ അറിഞ്ഞിട്ടുള്ളത് കത്തുകൾ ആവും..ഒരു കാലത്ത് പ്രവാസികളുടെ കണ്ണു നനയിക്കുകയും, എല്ലാവരുടെയും ചുണ്ടുകളിൽ നിറഞ്ഞു നിന്നിരുന്ന  മാപ്പിള പാട്ടായിരുന്നു കത്തു പാട്ടും, അതിന്റെ മറുപടിയും..ഓരോ വരികളിലും എസ് . ഇ ജലീൽ എന്ന കലാകരാൻ പ്രവാസിയുടെ ദുഃഖം വരച്ചു കാട്ടിയിരുന്നു...
പ്രിയപ്പെട്ടവന്റെ കത്തിനായി കാത്തിരിക്കാറുള്ള പ്രവാസിയുടെ ഭാര്യമാർക്ക് പോസ്റ്റ്‌മാൻ ദൈവ തുല്യനായത്തിൽ അതിശയോക്തി ഒന്നുമില്ല,,ഓരോ സൈക്കിൾ മണിയുടെ ശബ്ദം കേൾക്കുമ്പോഴും വീടിനുള്ളിൽ നിന്നും പുറത്തേക്കു പ്രതീക്ഷയോടെ ഇറങ്ങി ഓടിയിരുന്ന പ്രവാസി ഭാര്യമാർ ഒരു സ്ഥിരം കാഴ്ചയായിരുന്നു നമ്മുടെ നാട്ടിൽ..ചിലപ്പോഴെങ്കിലും തോന്നാറുണ്ട് എന്ത് മാന്ത്രിക വിദ്യയാണ് ഇതെന്ന്..നമ്മൾ പോലും കേൾക്കാത്ത ആ സൈക്കിൾ മണി ശബ്ദം ഇത്ര കൃത്യമായി അവരുടെ ചെവിയിൽ മാത്രം എത്തിയത് എങ്ങിനെയെന്ന്..ഒന്നുമില്ല എന്ന് പോസ്റ്റ്‌മാൻ പറയുമ്പോൾ ദുഖത്തോടെ തല കുമ്പിട്ടു നടന്നകലുന്ന അവരെ കാണുമ്പോൾ ആരും ഒരു നിമിഷം വിഷമിച്ചു .പോകും...കത്തു കിട്ടിയാലോ അകത്തു നിന്നും ഓടി വന്നതിന്റെ ഇരട്ടി വേഗത്തിൽ വീടിനു ഉള്ളിലേക്ക് ഒരു ഓട്ടമാണ്..അടുത്ത കത്ത് വരുന്നത് വരെ എത്ര വട്ടം അത് വായിക്കുമെന്ന് അവർക്ക് തന്നെ അറിയില്ല,, എത്ര നിശ്വാസങ്ങൾ, കണ്ണീർ തുളികൾ ആ കത്തു ഏറ്റു  വാങ്ങാറുണ്ട് എന്നും അവർക്ക് അറിയില്ലായിരിക്കും..പോസ്റ്റൽ ഒഴിവു ദിനങ്ങൾ അവർക്ക് വിരസമായിരുന്നു കാരണം പ്രതീക്ഷിക്കാനൊ , കാത്തിരിക്കാനോ അന്ന് ഒന്നും ഉണ്ടാവില്ലല്ലോ...
കത്തുകളിലൂടെ വളർന്ന ബന്ധങ്ങളുടെ ഊഷ്മളത ഇന്ന് എന്ത് കൊണ്ടോ ഉണ്ടാവാറില്ല..പെട്ടെന്നുള്ള ദേഷ്യത്തിൽ ഫോണിൽ പരസ്പരം അങ്ങോട്ടും ഇങ്ങോട്ടും കടുപ്പമുള്ള, വേദനിപ്പിക്കുന്ന  വാക്കുകൾ വാരി വിതറി മുറിഞ്ഞു പോകാറുള്ള എത്ര ബന്ധങ്ങൾ, എത്ര സൌഹൃദങ്ങൾ..പക്ഷേ കത്തുകളുടെ കാലത്ത് അതു കുറവായിരുന്നു..ഒരു ദേഷ്യത്തിൽ കത്തെഴുതുമ്പോഴും വീണ്ടും ഒരാവർത്തി വായിച്ചു നോക്കുമ്പോൾ ഇത്രയ്ക്കു കടുപ്പത്തിൽ വേണ്ട എന്ന് വെട്ടി തിരുത്തലുകൾ ഉണ്ടായിരുന്നു,,ആശയ വിനിമയത്തിൽ ഉണ്ടായിരുന്ന കാല താമസങ്ങൾ പലപ്പോഴും ക്ഷിപ്ര കോപികളെ പോലും ക്ഷമ ഉള്ളവരാക്കി മാറ്റിയിരുന്നു...എടുത്തു ചാടിയുള്ള വാക്കുകളും പ്രയോഗങ്ങളും കുറവായിരുന്നു... ഫോണിലൂടെ എന്തെങ്കിലും എടുത്തു ചാടി പറഞ്ഞിട്ട്  ഞാൻ അങ്ങിനെ പറഞ്ഞിട്ടേ ഇല്ല എന്ന് വാദിക്കുന്നവരെ ഇന്ന് ഒരുപാട് കാണാം..  പക്ഷേ  കത്തുകളിലൂടെ ആശയ വിനിമയങ്ങൾ നടത്തിയിരുന്ന കാലത്ത് അങ്ങിനെ ഒരു മലക്കം മറിച്ചിലിന് ആരും മുതിരാറില്ല...
ഓർക്കാനും , ഓർമിപ്പിക്കാനും ഇനി നമ്മുടെ ജീവിതത്തിൽ കത്തുകൾ വരില്ല..പെട്ടിയിലും, അലമാരയിലും സൂക്ഷിച്ചു വച്ചിരുന്ന  ഇഷ്ടപെട്ടവരുടെ, സ്നേഹിച്ചവരുടെ പഴയ കത്തുകളിലെ പൊടി തട്ടി വായിക്കുന്ന സുഖം ഇനി ഒരിക്കലും നമുക്കു പിന്നിൽ വരുന്ന തലമുറയ്ക്ക് കിട്ടിയെന്നു വരില്ല,,കത്തുകൾ മാറോടു ചേർത്ത് പിടിക്കുമ്പോൾ കത്തു എഴുതിയ ആളിനെ തന്നെ മാറോടു ചേർത്ത് പിടിക്കുന്ന പ്രതീതി ഇനി ഒരിക്കലും ഉണ്ടാവില്ല..ചിലപ്പോൾ നാളെ മൊബൈൽ ഫോണുകൾ പോലും മാറി പുതിയതും, സൗകര്യപ്രദവും ആയ മറ്റൊന്ന് വരുമ്പോൾ അതിനു പിന്നാലെ നമ്മൾ പോകും എങ്കിലും, എഴുതിയും, തിരിച്ചെഴുതിയും തീർത്ത , കണ്ണീരും, സ്വപ്നങ്ങളും, സന്തോഷങ്ങളും എല്ലാം കാത്തു സൂക്ഷിച്ച കത്തുകളുടെ സുഖം മറ്റൊന്നിലും ഉണ്ടാവില്ല....
Posted by Sajeed Noohkhan at 23:22 No comments:
Tuesday, 23 September 2014
അത് വേണം അച്ഛാ, ഇന്നത്തെ കാലഘട്ടത്തിന്റെ ആവശ്യമാണ്‌ അത്..
എന്നാലും മോനേ അത് ശെരിയാണോ എനിക്ക് ഇപ്പോഴും സംശയമാണ്..
അച്ഛന് ഒരു സംശയവും വേണ്ട, ഞാൻ ഉൾപ്പെടെ ഇന്നുള്ള പുതു തലമുറയുടെ അഭിമാന പ്രശ്നമാണ് അത്..
ഇങ്ങിനെ പോയാൽ ഇതിന്റെയൊക്കെ അവസാനം എന്താവും എന്ന് നീ ചിന്തിച്ചിട്ടുണ്ടോ മോനെ..
എന്തിനു ചിന്തിക്കണം ..നാട് ഓടുമ്പോൾ നടുവേ ഓടണം അച്ഛാ, അച്ഛന്റെ മകനും മറ്റുള്ള എന്റെ തലമുറക്കാരെ പോലെ സമൂഹത്തിനു മുന്നിൽ അങ്ങിനെ ചെല്ലണം എന്ന് അച്ഛന് ആഗ്രഹമില്ലേ. പിന്നെ എന്നും ഇങ്ങിനെ മുറുകി പിടിച്ചു നടന്നാൽ മതിയോ, കുറച്ചു സ്വാതന്ത്ര്യം എല്ലാ ഭാഗത്തും വേണ്ടേ അച്ഛാ..
അതൊക്കെ ശെരിയാണ്‌ മകനെ..എന്നാലും നാട്ടുകാര് എന്ത് കരുതും..
നാട്ടുകാരെ പോകാൻ പറ അച്ഛാ..എന്തിനും ഏതിനും അവർ കുറ്റം കണ്ടെത്തും..മുറുക്കി പിടിച്ചു നടന്നാൽ ഇതെന്താ ഇങ്ങിനെ  എന്നാവും,എന്നാൽ ലൂസ് ആക്കിയാൽ ഇത്രേം ലൂസോ എന്ന് ..ചോദിക്കും.
ഉം, ഇന്നാ  കാശ്,നല്ലതാവണം , പിന്നെ ഒരുപാട് താഴെ ഇറങ്ങുന്നത് വേണ്ട മോനെ അത് വൃത്തികേടാ...
നന്ദി അച്ഛാ, അച്ഛൻ പേടിക്കണ്ട അച്ഛന്റെ മകൻ ആദ്യം ആയിട്ടല്ല പാന്റ് വാങ്ങുന്നത് നല്ലതേ വാങ്ങു...പിന്നെ ഇറക്കം..അത് ഓർത്തു അച്ഛൻ ടെൻഷൻ അടിക്കണ്ട അണ്ടർ വെയറിന്റെ ഇലാസ്റ്റിക് കാണുന്നത് വരെ കൂടി പോയാൽ ചന്തിടെ ലൈൻ കാണുന്നത് വരെ അതിനും അപ്പുറത്തേക്ക് ഈ മകൻ പോവില്ല. ഞാൻ അച്ഛന്റെ മകനാ...
സന്തോഷമായി മോനേ , നീ ഈ അച്ഛനെ മനസിലാക്കിയല്ലോ..ഈശ്വരാ അവൻ ആഗ്രഹിക്കുന്ന ഇറക്കത്തിൽ തന്നെ അവനു പാന്റ് കിട്ടണേ ....
പ്രാർത്ഥനയിൽ  നിറഞ്ഞ കണ്ണുകൾ  അയാൾ തുടക്കുമ്പോൾ മകൻ പുറത്തേക്കു ഇറങ്ങി നടന്നു..
Posted by Sajeed Noohkhan at 21:29 No comments:
ഉമ്മാ, നോമ്പ് തുറക്കൽ സമയമായി..
കുറച്ചു കൂടി ക്ഷമിക്കൂ മോനെ ഇതാ എല്ലാം ഒരുക്കി കഴിഞ്ഞു..ബാങ്കിന് സമയം ആവുന്നതേ  ഉള്ളൂ...
ഉമ്മ വിളമ്പിയ ഭക്ഷണത്തിനു മുന്നിൽ ബാങ്കു വിളിയുടെ ശബ്ദം കാതോർത്തു കാത്തിരിക്കുന്ന  ബാലൻ തൊട്ടടുത്ത്‌ പ്രാർത്ഥനയോടെ  ഉമ്മയും...
പുറത്തു ബാങ്കുവിളിയുടെ ശബ്ദം കൂട്ടത്തിൽ ഒരു വെടിയൊച്ചയും നിലവിളിയും...
ഉമ്മയുടെ നെഞ്ചു തകർത്തു  പോയ വെടിയുണ്ടകൾ,  സംഭവിച്ചത് അറിയാതെ പകച്ചു നിന്ന അവന്റെ വായിലേക്ക്   തെറിച്ചു വീണ ഉമ്മയുടെ ചോര തുള്ളികൾ, വ്രതാനുഷ്ഠത്തിന്റെ അന്ത്യത്തിൽ ഉമ്മയുടെ ചോര നുണഞ്ഞു അവൻ നോമ്പ് തുറന്നിരിക്കുന്നു..ഭക്ഷണത്തിനു അവൻ തിരയേണ്ടി വന്നില്ല  തുരുതുരാ വെടിയുണ്ടകൾ അവന്റെ വയറും മാറും നിറഞ്ഞു.......
പുറത്തു വിജയദാഹികൾ  വന്നു...ഉമ്മയുടെയും, മകന്റെയും മൃദ ദേഹങ്ങൾ വലിച്ചിഴച്ചു പുറത്തെ മൃദദേഹ കൂമ്പാരത്തിൽ കൂട്ടിയിട്ടു...നടുവിലായി വിജയത്തിന്റെ പതാക കുത്തി നിർത്തി പക്ഷെ അത് ഉറച്ചു നില്ക്കുന്നില്ല..കൂട്ടത്തിൽ ഒരുവൻ ചുറ്റുപാടും വീക്ഷിച്ചു കുറച്ചു ശരീര ഭാഗങ്ങൾ ഒരു കുട്ടയിൽ കോരി വന്നു.. കൈകൾ , കാലുകൾ , ശിരസുകൾ, പുറത്തു വന്ന കുടൽ മാലകൾ, കണ്ണുകൾ അങ്ങിനെ എന്തെല്ലാമോ....
മറിഞ്ഞു വീഴുന്ന വിജയ പതാകയുടെ ചുറ്റും അയാൾ അത് കൂട്ടി ഇട്ടു..
രക്ഷയില്ല, ഇപ്പോഴും ഈ കൊടി ശെരിക്കു നിൽക്കുന്നില്ല ....
സാരമില്ല നീ വാ, ഇനിയും ആളുകള് ബാക്കി ഉണ്ടല്ലോ കുറച്ചു കൂടെ പൊരുതിയാൽ ആ പതാക നമുക്ക് ശെരിക്കു നിർത്താൻ കഴിയും....
അടുത്ത് എവിടെയോ വയറു നിറയെ തിന്നു മയങ്ങിപോയ ഒരു  ശവം തീനി കഴുകൻ ചൂടോടെ കുറച്ചു ശവങ്ങൾ ഉടനെ എത്തുമല്ലോ എന്നോർത്ത് ഉത്സാഹത്തോടെ എഴുന്നേറ്റു അവരുടെ യാത്ര നോക്കി നിന്നു ......
Posted by Sajeed Noohkhan at 21:28 No comments:
Wednesday, 17 September 2014
എന്തെങ്കിലും എഴുതണം എന്ന് കരുതി ഇരുന്നതാണ് അപ്പോൾ ദേ നിൽക്കുന്നു അവൾ പിന്നെയും മുന്നിൽ ...
അതേ, നീ എന്താ പിന്നെയും വന്നതു ....
എന്താ ഞാൻ വന്നാൽ എഴുതാൻ കഴിയില്ലേ, വിരലുകൾ മാത്രമാണ് എന്റേത്, വരികൾ നീയാണ്  എന്നല്ലേ എപ്പോഴും എന്നോട് പറയാറുള്ളത് എന്നിട്ട് ഇപ്പോൾ ഞാൻ വന്നത് ഇഷ്ടമായില്ലേ....
അതു പിന്നെ നിന്നെ കാണുമ്പോൾ എനിക്ക് പ്രണയവും, വിരഹവും അല്ലാതെ മറ്റൊന്നും എഴുതാൻ കഴിയാറില്ല..
അപ്പോൾ ഞാൻ ഇനി വരുന്നില്ല...
അയ്യോ, അങ്ങിനെ പറയല്ലേ. ഉണരുന്നത് മുതൽ ഉറക്കം വരെയും, പിന്നെ സ്വപ്നങ്ങളിലും നീ കൂടെ ഉണ്ടാവണം, എങ്കിലെ ഞാൻ ഞാനാകൂ, ഇല്ലെങ്കിൽ ഞാൻ ഇരുൾ മൂടിയ വഴിയിലൂടെ നടക്കുന്നതു പോലെയാവും.. നിനക്കൊരു കാര്യം അറിയുമോ...
മനുഷ്യന് അത്യാഗ്രഹം ഉണ്ടാവണം, പണത്തിനു വേണ്ടിയോ, അധികാരത്തിനു വേണ്ടിയോ, സ്വത്തിനു വേണ്ടിയോ ഒന്നുമല്ല, ബന്ധങ്ങളുടെ കാര്യത്തിൽ മാത്രം, സ്നേഹിക്കാനും, സ്നേഹിക്കപ്പെടാനും, കാണാനും, സംസാരിക്കാനും അങ്ങിനെ എല്ലാറ്റിലും അത്യാഗ്രഹം ഉണ്ടാവണം..അങ്ങിനെ ഒന്നു ഇല്ലാതെ വന്നാൽ  അതൊരു ഉറച്ച ബന്ധമാവില്ല, പുതിയതോ, നല്ലതോ കണ്ടാൽ പഴയത് ഉപേക്ഷിച്ചു പോകുന്ന ബന്ധമായി തീരും അത്...
കൊള്ളാമല്ലോ കണ്ടു പിടിത്തം.. എന്നിട്ട് ഞാൻ ഇതിൽ ഏതാണാവോ?
അത്യാഗ്രഹം എന്ന വാക്കിന്റെ പൊരുൾ എന്നെ പഠിപ്പിച്ചത് തന്നെ നീയാണ്....
നന്നായി പോയി..എന്താ കണ്ണ് നിറയുന്നത്, കരയുകയാണോ?
അതെ, നിനക്ക് വേണ്ടി, നിന്നെ കുറിച്ച് ഓർക്കുമ്പോൾ എനിക്ക് ബാക്കിയാവുന്നത് അത് മാത്രമാണ്..അല്ലെങ്കിൽ എന്റെ നിറയുന്ന കണ്ണുകളാണ് നീ..അതൊരു തോരാത്ത മഴയാണ്..ഒരിക്കലും വറ്റാത്ത ഒരു ഉറവയും...
എന്റെ കണ്ണിലും ആ മഴയുണ്ട്.....
ഉണ്ടാവും, പക്ഷേ നിനക്ക് ബന്ധങ്ങളുടെ കുടയെങ്കിലും ഉണ്ടാവും,,എനിക്കോ?
ഇങ്ങിനെ പറയരുത് നീയും എന്റെ ജീവിതത്തിന്റെ ഭാഗമാണ്, ഒരു ബന്ധമാണ്...
ഞാൻ നിന്റെ ജീവിതത്തിന്റെ ഭാഗമാണ്, പക്ഷെ നീ എന്റെ ജീവിതമാണ്,,ഞാൻ നിന്റെ ജീവനെ പ്രാർത്ഥന കൊണ്ട് കാക്കുന്നവനും, നിന്റെ മരണത്തിൽ സഹായാത്രികനാവാൻ തീരുമാനിച്ചവനുമാണ്...
മതി, നിർത്തുന്നുണ്ടോ, എന്തിനാണ് ഇത്രയ്ക്കു വിരഹ ദുഃഖം അനുഭവിക്കുന്നത്..
വിരഹം പ്രണയത്തിന്റെ ഏറ്റവും സുന്ദരമായ മുഹൂർത്തമാണ്, ചില്ലുകൾ തറക്കുന്ന ഒരു ചഷകമാണ് വിരഹം, പ്രണയം അതിൽ നിറച്ചിരിക്കുന്ന മധുവും,,ഓരോ തവണ മധു നുകരാൻ ചുണ്ടിലേക്ക്‌ അടുപ്പിക്കുമ്പോഴും കൈകളിൽ ചില്ലുകൾ കൊണ്ട് വേദനിക്കണം, വേദനിക്കുമ്പോൾ കയ്യിലെ ചഷകത്തിലെ മധുവിനെ നമ്മൾ  എത്രത്തോളം  സ്നേഹിക്കുന്നു എന്നറിയൂ, വേദനയിൽ ഒന്ന് കൈ വിട്ടു പോയാൽ ഉള്ളിലെ മധു തുളുമ്പി പോകും എന്ന പേടിയോടെ  ചഷകം കൂടുതൽ ബലമായി പിടിക്കും..
മറക്കാം, എന്റെ ഓർമയുടെ അവസാന കണികയും തകർന്നു ഇല്ലാതെ ആവുന്ന ഒരു ദിവസം...
എന്നാണു ആ ദിവസം വരിക?..
എനിക്കു ഈ മണ്ണിൽ നിന്നും ഒരു ശ്വാസം പോലും ഉൾ വാങ്ങി എടുക്കാൻ അവകാശമില്ലാത്ത ഒരു നാൾ, നിന്റെ ഗന്ധമോ, ശബ്ദമോ, സാമീപ്യമോ എന്റെ ഹൃദയത്തിൽ ഒരു മിടിപ്പ് പോലും കൂട്ടാതെ വരുന്ന ഒരു നാൾ...
ഇനി ഞാൻ ഉറങ്ങട്ടെ,,സ്വപ്നത്തിൽ ഒരു പുതപ്പായി നീ എന്റെ മാറിലേക്ക്‌ വീഴുമെന്ന വിശ്വാസത്തോടെ...
ഇപ്പോൾ ഞാൻ എന്ത് ചെയ്യണം?...
ഇപ്പോൾ നീ ഒന്നും ചെയ്യണ്ട, ഈ സാങ്കല്പ്പിക സംഭാഷണം നമുക്ക് നിർത്താം , പതിവുപോലെ എന്റെ ചിരികളിലും, ഊണിലും, ഉറക്കത്തിലും കലർന്നു എന്റെ ഉള്ളിൽ അലിഞ്ഞു ചേരൂ...
Posted by Sajeed Noohkhan at 20:24 No comments:
Tuesday, 16 September 2014
കുറച്ചു നാളായിട്ട് ആഗ്രഹിക്കുന്നു പലക കൊണ്ട് പന്ത് തട്ടി കളി (നമ്മുടെ ക്രിക്കറ്റ്‌) തനി മലയാളത്തിൽ ഒരു വിവരണം കേട്ടാൽ എങ്ങിനെ ഉണ്ടാവും..അറിയാവുന്ന കുറച്ചു വാക്കുകൾ  ഉപയോഗിച്ചു ചെയ്തു നോക്കി..ശെരിയാവില്ല എന്നറിയാം..എന്നാലും ഈ മുഖ ബുക്കിലെ (ഫേസ് ബുക്ക്‌) മലയാള പണ്ഡിതന്മാർ ആരെങ്കിലും അറിയാവുന്ന പദങ്ങൾ പറഞ്ഞു തന്നാൽ വളരെ സന്തോഷം..
കളി തുടങ്ങട്ടെ... ആദ്യം തറ (പിച്ച്) എങ്ങിനെ ഉണ്ടെന്നു കേൾക്കാം ...
തറ വരണ്ടതും, അവിടെ അവിടെ കീറൽ ഉള്ളതും ആയതു കൊണ്ട് അടുത്ത് നിന്ന് കറക്കി എറിയുന്നവർക്ക് കൂടുതൽ മെച്ചം ഉണ്ടാകും,,ഓടി വന്നു വേഗത്തിൽ എറിയുന്നവർക്ക് വലിയ മെച്ചം ഉണ്ടാവണം എന്നില്ല..പന്ത് കുത്തി തിരിഞ്ഞു വരാൻ സാധ്യത കൂടുതൽ ഉള്ളത് കൊണ്ട് അടിക്കുന്നവനു വളരെ ബുദ്ധിമുട്ടേണ്ടി വരും..
എറിയുന്നവർ തറയിൽ അവിടെ അവിടെയായി നിരന്നു തുടങ്ങി..അടിക്കുന്നവർ തുണി മാറ്റുന്ന മുറിയിൽ  നിന്നും ഇറങ്ങി വന്നു..
ആദ്യത്തെ പന്ത് അഭിമുഖീകരിക്കാനായി ചതുരത്തിൽ (ക്രീസിൽ) നിൽക്കുന്നു ..മധ്യസ്ഥൻ (അമ്പയർ ) കൈ മാറ്റിയതോടെ എറിയുന്നവൻ  ഓടി വരികയാണ്..ആദ്യ പന്തു കയ്യിലിരിക്കുന്ന പലക കൊണ്ട് അടിക്കുന്നവൻ  തട്ടി വച്ചു ..അതൊരു ഇല്ലാത്ത പന്ത് ( നോ ബോൾ ) എന്ന് മദ്ധ്യസ്ഥൻ  വിധിച്ചു..
അതിനു പിഴയായി അടിക്കുന്നവർക്ക് ഒരു പന്ത് കൂടെ കിട്ടും, ഓടാതെ തന്നെ ഒരു വിഹിതം (റണ്‍ ) കിട്ടി അവർക്കു .. കണക്കെഴുത്ത് ബോർഡിൽ (സ്കോർ ബോർഡിൽ) ഒരു വിഹിതം കാണിക്കുന്നു.. ഇപ്പോൾ സൗജന്യ അടി ആണ് (ഫ്രീ ഹിറ്റ്‌)
അതാ സൗജന്യ അടിക്കുള്ള പന്ത് അടിക്കുന്നവൻ  തൂക്കി അടിച്ചു..നീളത്തിൽ തെളിഞ്ഞവൻ  (ലോങ്ങ്‌ ഓണ്‍) അത് പിടിച്ചു തിരികെ എറിഞ്ഞു..അടിക്കുന്നവർ രെണ്ടാമത്തെ വിഹിതത്തിനായി വേഗത്തിൽ ഓടുകയാണ്...അതാ സൂക്ഷിപ്പുകാരന്റെ (കീപ്പർ ) കയ്യിൽ പന്ത് കിട്ടി അവൻ കമ്പിലേക്ക് (സ്റ്റമ്പ് ) എടുത്തടിച്ചു..ഓടിയവൻ പുറത്തു  പോകേണ്ടി വരുമോ എന്ന് തറയിൽ നില്ക്കുന്ന മധ്യസ്തനു ഉറപ്പില്ല മൂന്നാമത്തെ മദ്ധ്യസ്ഥന്റെ വിധിക്ക് വിട്ടിരിക്കുകയാണ്..
തിരശീലയിൽ അടിക്കുന്നവൻ ഓടി വരുന്നതും , കയ്യിലിരിക്കുന്ന പലക തറയിൽ മുട്ടിക്കുന്നുണ്ട്..സൂക്ഷിപ്പുകാരൻ പന്ത് പിടിച്ചു കമ്പിൽ അടിക്കുന്നു, അടിക്കുന്നവൻ  തറയിലെ വരയിൽ  പലക വൈക്കുന്നതിനു മുൻപ് തന്നെ  കമ്പിനു മുകളിൽ ഇരുന്ന തുണ്ട് കമ്പുകൾ നിലത്തു വീഴുന്ന കാഴ്ച തിരശീലയിൽ കാണുന്നു.. അതാ പിന്നാലെ പുറത്തു പോടാ എന്ന് എഴുതി കാണിക്കുന്നു...അങ്ങിനെ അടിക്കുന്നവൻ പുറത്തു പോയി....
അടുത്ത് വരുന്നതു വലിയൊരു അടിക്കാരൻ ആണ്..അവനെ എങ്ങിനെ എങ്കിലും പുറത്താക്കണം എന്ന ലക്ഷ്യത്തോടെ എറിയുന്നവരുടെ തലവൻ  (ക്യാപ്റ്റൻ) ആളുകളെ അതിർത്തിയിൽ നില്ക്കാൻ പറഞ്ഞു വിടുന്നുണ്ട്..ഒരാളെ സൂക്ഷിപ്പുകാരന്റെ അടുത്ത് ചെരിവിൽ (സ്ലിപ്പിൽ) നിർത്തിയിട്ടുണ്ട് . ...
അതാ എറിയുന്നവൻ വേഗത്തിൽ വന്നെറിഞ്ഞു ആ പന്തു അടിക്കുന്നവന്റെ കാലിൽ വച്ചു കെട്ടിയ സാധനത്തിൽ കൊണ്ടു .. കമ്പിനു മുന്നിലെ കാലു (എൽ .ബി.ഡബ്ലു) എന്ന രീതിയിൽ പുറത്താക്കണം എന്ന് എറിയുന്നവൻ മദ്ധ്യസ്ഥന്റെ മുന്നിൽ മുട്ട് കുത്തി നിലവിളിച്ചു ചോദിക്കുകയാണ്..അയാൾ അത് ശ്രദ്ധിക്കാതെ നിക്കുന്നു..അടുത്ത പന്ത് എറിയാൻ ഓടി വരികയാണ്..അതാ എറിഞ്ഞിരിക്കുന്നു..അത് അണഞ്ഞ കമ്പിനു (ഓഫ്‌ സ്റ്റമ്പ് ) പുറത്തു പോയി..അതൊരു ഒന്നും നേടാത്ത പന്തായി (ഡോട്ട് ബോൾ)..വീണ്ടും എറിയുകയാണ്..അതു  കാലു വശത്തു അകലത്തിൽ പോയ പന്തായി ( ലെഗ് സൈഡ് വൈഡ്).... ഒരു വിഹിതവും ഒരു അധിക പന്തും അടിക്കുന്നവർക്ക് കിട്ടിയിരിക്കുകയാണ്...
അടുത്ത പന്തു വേഗത്തിൽ എറിയുകയാണ് എറിക്കാരൻ, അതാ അടിക്കാരന്റെ കയ്യുറയിൽ ഉരഞ്ഞു മുകളിലേക്ക് ഉയര്ന്ന പന്ത് ചെരിവിൽ നിക്കുന്നവൻ അന്തരീക്ഷത്തിലേക്ക് ചാടി മറിഞ്ഞു പിടിച്ചിരിക്കുന്നു..
കളി മൊത്തം എഴുതിയാൽ കുറെ ഉണ്ടാവും..മലയാള പണ്ഡിതന്മാർ ആരെങ്കിലും വായിച്ചിട്ട് അറിയാവുന്നതൊക്കെ ഒന്ന് പറഞ്ഞു താ....
Posted by Sajeed Noohkhan at 20:35 No comments:
Sunday, 14 September 2014
കേരളം സമ്പൂർണ മദ്യ നിരോധന പാതയിൽ..ഇതൊരു നല്ല കാര്യമാണോ എന്നാൽ ആണ്..ഇത് കൊണ്ട് മറ്റു ചില പ്രശ്നങ്ങൾ ഉണ്ടാവില്ലേ  എന്ന് ചോദിച്ചാൽ അതും ഉണ്ട്..വ്യാജന്മാർ ഉണ്ടാവും, ഒരുപാട് മദ്യ ദുരന്തങ്ങൾക്ക് നമ്മുടെ സംസ്ഥാനം സാക്ഷ്യം വഹിച്ചിട്ടുണ്ട്‌, ചിലർ മരണത്തെ പുല്കിയപ്പോൾ, ചിലർ ഇന്നും കണ്ണും കരളുമൊക്കെ നഷ്ടപ്പെട്ട് നമുക്കിടയിൽ ജീവിക്കുന്നുമുണ്ട്...ശക്തമായ നിയമങ്ങൾ പല കാര്യങ്ങളിലും നമുക്ക് ഉണ്ടെങ്കിലും അത് പ്രാവർത്തികമാക്കാൻ പറ്റിയ നല്ല ഉദ്യോഗസ്ഥർ നമുക്ക് കുറവ് തന്നെയാണ്..അത് നമ്മുടെ നാടിന്റെ ഒരു ശാപം തന്നെയാണ്.. കറ കളഞ്ഞ , ചങ്കൂറ്റമുള്ള ഉദ്യോഗസ്ഥർ വിരലിൽ എണ്ണാവുന്നവർ മാത്രം...ഇവിടെ വിഷയം ഇതൊന്നുമല്ല.. മദ്യ നിരോധനം വന്നാൽ ചിലരുടെ ജീവിതം എങ്ങിനെ ഉണ്ടാവും എന്ന് നോക്കാം....
ഹലോ, അമ്മാവാ എന്തൊക്കെ ഉണ്ട് വിശേഷങ്ങൾ, അമ്മാവന്റെ ഒരു വീര കഥ കേട്ടിട്ട് എത്ര നാളായി ഒരു കഥ പറഞ്ഞു താ...
കഥയോ, ആഹ് , പണ്ടു ഞാൻ ചൈനയുടെ അതിർത്തിയിൽ കാവൽ നിൽക്കുമ്പോൾ .............
അമ്മാവാ സൂപ്പർ കഥ, നമിച്ചു നിങ്ങളെ.. ഇന്ന് ഒരു മണിക്കൂർ കേട്ടില്ലേ, ബാക്കി കഥ നാളെ കേക്കാം..ആഹ് പിന്നെ ഈ മാസത്തെ ക്വാട്ട കിട്ടുമ്പോൾ ഒരു കുപ്പി എനിക്ക് തരണേ..
അതിനെന്താ തരാം, പക്ഷെ ഡെയിലി ഒരു അര മണിക്കൂർ എങ്കിലും എന്റെ കൂടെ ഇരുന്നു കഥ കേൾക്കണം കേട്ടോ..
എന്താ ചേച്ചി രാവിലെ തിരക്കിട്ടു ചേട്ടനേം കൊണ്ട് പോകുന്നത്..
ഒന്നും പറയണ്ട, ഇതിയാൻ പോലീസിൽ അല്ലെ, വരുന്നോരേം പോകുന്നോരേം രാത്രിൽ വിളിച്ചു നിർത്തി ഊതിച്ചു ശീലിച്ചു പോയി.. ഇപ്പൊ മദ്യ നിരോധനം വന്നതിൽ പിന്നെ അതിനു വഴിയില്ലല്ലോ..രാത്രിൽ ഉറങ്ങി കിടക്കുന്ന എന്നേം കൊച്ചുങ്ങളേം വിളിച്ചുണർത്തി ഊതു നല്ലോണം ഊതു എന്നൊക്കെ പറയും..വീട്ടിനു അകത്തല്ലേ എന്ന് കരുതി സഹിച്ചു ഞങ്ങൾ.. പക്ഷെ ഇന്നലെ  പുറത്തായി പരാക്രമം, വീടിനു മുന്നിൽ കൂടി ഒരു പട്ടി സ്പീഡിൽ ഓടി അതിനെ ഓടിച്ചിട്ട്‌ പിടിച്ചു ഊതെടാ എന്ന് പറഞ്ഞു..അതിനു ഊതാൻ അറിയില്ലല്ലോ, അതിനു അറിയാവുന്ന പണി ചെയ്തു. കണ്ടോ ഈ മോന്ത മൊത്തം കടിച്ചു പറിച്ചു ആ പട്ടി..
ആണോ എന്നാൽ ചെല്ല് ചെല്ല് പെട്ടെന്ന്, കഷ്ടം...
അമ്മ : മക്കളേ , പഴയത് പോലെ അച്ഛന്റെ പോക്കറ്റിൽ നിന്ന് രാത്രിൽ കാശ് എടുത്തു തരാൻ പറ്റില്ല..അത് കൊണ്ട് മക്കൾ ഇനി കൈ ചിലവൊക്കെ ഒന്ന് കുറക്കണം കേട്ടോ..
മക്കൾ: ശെരി അമ്മെ, ദൈവമേ ഇനി എന്നാണോ എന്തോ അച്ഛൻ വെളിവില്ലാതെ വരുന്ന ആ സുവർണ കാലം ഞങ്ങൾക്ക് ഉണ്ടാവുക...
വാസുവേ, നീ ഇതെങ്ങോട്ടാ രാവിലെ ഇത്ര തിരക്ക് പിടിച്ചു..
വാസു: ഞാൻ എന്റെ പേര് മാറ്റാൻ ഒരു അപേക്ഷ കൊടുക്കാൻ പോകുവാണ് ചേട്ടാ..
അതെന്തിനാടാ, വാസു ഒരു നല്ല പേരല്ലെ..
വാസു: അതൊക്കെ പഴയത് ആയില്ലേ, ഇനി എങ്കിലും എന്നെ വ്യാജ വാറ്റിനു പോലീസ് പിടിച്ചാൽ പത്രത്തിൽ വാസു എന്നൊക്കെ വന്നാൽ ഒരു ഗമ ഇല്ല..അത് കൊണ്ട് ഞാനിപ്പോ എന്റെ പേര് മാറ്റി സ്റ്റൈലിൽ  ക്ലെമന്റ് എന്നാക്കാൻ പോകുവാ..
അച്ഛൻ: കുഞ്ഞച്ചാ, ഇതെന്താ ഞായറാഴ്ച ആയിട്ടു പള്ളിയിലും വരാതെ വെള്ളം ചേർക്കാതെ ഇങ്ങിനെ കുടിക്കുന്നത്..
കുഞ്ഞച്ചൻ : ഞാൻ ഒരു നല്ല പൌരൻ എന്ന നിലയിൽ സർക്കാർ പറഞ്ഞ കാര്യങ്ങൾ അങ്ങിനെ അനുസരിക്കുന്നതാണ് അച്ചോ..
അച്ഛൻ: സർക്കാരു എന്ത് പറഞ്ഞു..
കുഞ്ഞച്ചൻ : അച്ഛൻ പത്രം വായിക്കില്ലേ..ദാ  നോക്കു , ഞായറാഴ്ച്ച ഡ്രൈ ഡേ. അതായതു ഡ്രൈ ആയിട്ടു അടിക്കണം എന്നാണു...
അച്ഛൻ: അതിന്റെ അർഥം വെള്ളം ചേർക്കാതെ അടിക്കണം എന്നല്ല, കുഞ്ഞച്ചാ, അന്ന് മദ്യം വില്പന ഉണ്ടാവില്ല എന്നതാണ് ഉദ്ദേശിച്ചത്..പക്ഷേ നീ ഇങ്ങിനെ അടിച്ചാൽ ഉടനെ തന്നെ ഒരു ഞായറാഴ്ച്ച നിന്റെ ഡൈ ഡേ ഇടവകക്കാരു കാണും..
Posted by Sajeed Noohkhan at 21:10 No comments:
ഉച്ചയ്ക്ക് വിശാലമായ ഒരു ഓണ സദ്യ കഴിഞ്ഞു ടി.വിയിൽ ഇട്ട ഒരു ന്യൂ ജെനറേഷൻ മൂവി കണ്ട ആലസ്യത്തിൽ മയങ്ങുകയായിരുന്നു..ശെരിക്കും മയങ്ങിയതല്ല അങ്ങിനെ അഭിനയിക്കുകയായിരുന്നു...കാരണം രെണ്ടാം ക്ലാസ്സിൽ പഠിക്കുന്ന മകന്റെ ഓണ സംബന്ധമായ സംശയങ്ങളിൽ നിന്നും ഒഴിവാകാൻ ചെയ്ത ഒരു അടവായിരുന്നു..ഹോ അവന്റെ ഒടുക്കത്തെ സംശയങ്ങൾ ,, മാവേലി സ്പൈഡർ മാൻ, സൂപ്പർ മാൻ, പോലെ ഉള്ള ആളാണോ,,കഴുത്തിൽ ഇട്ടിരിക്കുന്ന ആഭരണങ്ങൾ 916 ആണോ, അന്ന് മലബാർ  ഗോൾഡ്‌,അറ്റ്ലസ് ഒക്കെ ഉണ്ടായിരുന്നോ..വർഷത്തിൽ ഓണത്തിന് മാത്രം കേരളത്തിൽ എത്തുന്ന മാവേലി ബാക്കി ടൈം പാതാളത്തിൽ എന്ത് ചെയ്യും, അവിടെ പവർ കട്ട്‌ ഉണ്ടോ, സോളാർ ഉണ്ടോ, രാഷ്ട്രിയ കൊലപാതകങ്ങൾ ഉണ്ടോ,,അരിക്ക് എന്ത്  വില,പച്ചക്കറിക്ക് എന്ത് വില ഉണ്ടാവും, ഫേസ് ബുക്ക്‌ ഉണ്ടോ, ഇന്റർനെറ്റ്‌ ഉണ്ടോ, സദാചാര പോലീസ് ഉണ്ടോ...അങ്ങിനെ കേരളത്തിലെ, അവനു അറിയാവുന്ന സകല കാര്യങ്ങളും ചോദിച്ചു..
ഇതൊന്നും ഇല്ലാന്ന് പറഞ്ഞപ്പോൾ, അവൻ എന്നെ ഒരു ആക്കിയ രീതിയിൽ ഒരു നോട്ടം..നോട്ടത്തിന്റെ അർഥം മനസിലായി..ഇത്രേം ഡീസന്റ് ആയിട്ടു ഒരു പാതാളം ഉണ്ടായിട്ടു നിങ്ങൾ എന്തിനാണ് എന്നെ ഇവിടെ ജനിപ്പിച്ചത് വല്ല പാതാളത്തിലും ആയി കൂടായിരുന്നോ, നിങ്ങളൊക്കെ എന്ത് തന്തയാണ്‌..എന്ന രീതിയിലെ നോട്ടം ആയിരുന്നു..
ഇടയ്ക്കു അവനെ ഒന്നു തണുപ്പിക്കാൻ ഊഞ്ഞാലിന്റെ ഒരു ചിത്രം കാണിച്ചു കൊടുത്തു..മോനെ ഇതാണ് ഊഞ്ഞാൽ, എന്റെ കുട്ടിക്കാലത്ത് ഓണത്തിനു ഞങ്ങൾ ഇതിൽ ഇരുന്നു ആടും, പാടും, എന്നൊക്കെ തകർത്തു പറഞ്ഞു കൊണ്ടിരിക്കുമ്പോൾ അവൻ ഒരു മറുപടി പറഞ്ഞത് കേട്ട് ഞാൻ അങ്ങ് ചമ്മിപ്പോയി..ഓ ഇതാണോ ഊഞ്ഞാൽ, ഇത് ഞാൻ എന്റെ സ്കൂളിലെ പാർക്കിൽ എന്നും ഇരുന്നു ആടുന്നതല്ലേ..വർഷത്തിൽ ഒരിക്കൽ ഇരുന്നു ആടിയതിനെ ഇങ്ങിനെ സിനിമാ കഥ പോലെ പറയേണ്ടതുണ്ടോ...
ഇങ്ങിനെ ഓരോന്ന് ചോദിച്ചു അവൻ ബുദ്ധിമുട്ടിക്കും എന്ന് കരുതിയിട്ടാണ് മയങ്ങുന്ന പോലെ അടവെടുത്തു കിടന്നത്..ബീപ് ശബ്ദം ഇല്ലാതെ കുറെ തെറി..ഈശ്വരാ മലയാള സിനിമ ഇത്രയ്ക്കു അങ്ങ് വളർന്നോ , ആദ്യം തെറി വരുമ്പോൾ ബീപ് എങ്കിലും ഉണ്ടായിരുന്നു.. ഇപ്പൊ അതും നിർത്തിയോ ..അരമയക്കത്തിൽ ശ്രദ്ധിച്ചപ്പോൾ അത് സിനിമയിൽ നിന്നല്ല..ഗേറ്റിനു വെളിയിൽ നിന്നാണ് ബീപ് ശബ്ദം വരുന്നത് എന്ന് മനസിലായി...
ജന്നലിലൂടെ പുറത്തേക്കു നോക്കിയപ്പോൾ അതാ ഗേറ്റിനു വെളിയിൽ ഒരു പാമ്പ്,,ചട്ട ഊരി പോയതറിയാതെ പാമ്പു വള്ളി നിക്കറിൽ നിൽക്കുകയാണ് , പത്തി കഷ്ടപ്പെട്ട് നിവർത്തുന്നു , പക്ഷെ പറ്റുന്നില്ല പത്തി താഴ്ത്തുന്നു..പത്തി നിവർന്നു വരുന്ന സമയത്തൊക്കെ സർക്കാരിലെക്കുള്ള നിവേദനം കൊടുക്കുകയാണ് വിത്ത്‌ സാധാരണ പൌരന്റെ രോഷത്തോടെ... വെറുതെ ഒന്നു ചെവി കൂർപ്പിച്ചു  എന്താണാവോ പറയുന്നത്...
നീയൊക്കെ ബാറു പൂട്ടിക്കും അല്ലേടാ (ബീപ്, ബീപ് , ബീപ്)
നിനക്കൊക്കെ ഫൈവ് സ്റ്റാർ ഹോട്ടലിൽ പോയി അടിക്കാം (ബീപ് ബീപ് ബീപ്)
പാവപ്പെട്ട ഞങ്ങൾ എവിടെ പോകും, വീട്ടിൽ ഇരുന്നു അടിച്ചാൽ ഭാര്യ തല്ലും, റോഡിൽ ഇരുന്നു അടിച്ചാൽ പോലീസ് തല്ലും...അപ്പൊ ഞങ്ങൾ എവിടെ പോകും...(ബീപ്, ബീപ്, ബീപ്)
അവന്റെയൊക്കെ ഒരു നിരോധനം (ധൂ) ,,രെണ്ട്‌ എണ്ണം അടിച്ചു വഴിയിൽ എങ്ങാനും കിടക്കും എന്നല്ലാതെ നിങ്ങളു സർക്കാരിന്റെ എന്തെങ്കിലും  ഞങ്ങളു  നിരോധിക്കാൻ എപ്പോഴെങ്കിലും വന്നിട്ടുണ്ടോ,, (ബീപ് ബീപ് ബീപ്) പിന്നെ എന്തിനാടാ ദ്രോഹികളെ ഞങ്ങളുടെ കാര്യം നിരോധിച്ചത്...കുടിയന്മാരുടെ തന്ത്രങ്ങൾ ഇനി ഗവണ്മെന്റ് കാണാൻ കിടക്കുന്നതെ ഉള്ളൂ..
മമ്മൂക്ക, സോറി, പഴശ്ശിയുടെ ഡയലോഗ് കടം എടുത്തതിനു... അച്ചോടാ അപ്പൊ ലാലേട്ടൻ പിണങ്ങിയോ, പിണങ്ങാതെ മുത്തേ അവിടന്നും ഞാൻ കുറച്ചു എടുത്തോളാം ഇന്നാ പിടിച്ചോ...നീ പോ മോനെ ദിനേശാ,, അല്ലെങ്കിൽ വേണ്ടാ,, വരുമ്പോൾ ബോട്ടിലിന്റെ കുറച്ചു അടപ്പുകൾ എടുത്തു തരാം അത് കൊണ്ട് പോയി നിരോധിച്ചു നിർവൃതി അടയു..അങ്ങിനെ അല്ലെ.. അച്ഛന്റെ നഖം വെട്ടി തരാമെന്ന് പറയുന്ന ഡയലോഗ്, ശോ സോറി ലാലേട്ട മറന്നു പോയി ...
ആരാടാ , അവിടെ ജന്നലിന്റെ അവിടെ നിന്ന് ഒളിച്ചു നോക്കുന്നത്..സർക്കാർ ആണോടാ, എങ്കിൽ ദൈര്യം ഉണ്ടെങ്കിൽ പുറത്തേക്കു ഇറങ്ങി വാടാ (ബീപ്, ബീപ്)
ദൈവമേ പണി ആയല്ലോ അയാള് കണ്ടു... ഇനി പുറത്തിറങ്ങി ചെന്നില്ലെങ്കിൽ അയാള് പിന്നേം തെറി വിളിക്കും..
ചേട്ടാ, ചേട്ടൻ ഒന്ന് പോ,,ഇവിടെ നിന്ന് തെറി വിളിക്കരുത്,,സ്ത്രീകളും, കുട്ടികളും ഒക്കെ ഉണ്ട് അവിടെ...
ഓഹോ, അപ്പൊ നിനക്ക് ഒളിച്ചു നിന്ന് കേൾക്കുമ്പോൾ പ്രശ്നമില്ല, പക്ഷെ സ്ത്രീകളും കുട്ടികളും കേൾക്കാൻ പാടില്ല.. ശെരി...നീ ഒരു കാര്യം  ചെയ്യ്,ഞാൻ പറഞ്ഞ ഏതെങ്കിലും ഒരു വാക്ക് അറിയാത്ത ഒരു സ്ത്രീയെയോ, കുട്ടിയേയോ വിളിച്ചു കാണിക്കു...
അതൊന്നും പറ്റില്ല, ചേട്ടൻ ചെല്ല്...
അപ്പൊ ഞാൻ പോകണം അല്ലെ.. അല്ലെങ്കിലും നീയൊക്കെ ഇങ്ങിനെയാട, ഒടുക്കത്തെ പ്രതികരണ ശേഷിയാ കുടിയന്മാരോടു മാത്രം,, വഴിയിൽ ഒരു അപകടം നടന്നാൽ തിരിഞ്ഞു നോക്കില്ല അവൻ ചാവുന്ന വരെ റോഡിൽ കിടക്കും...
എന്റെ പോന്നു ചേട്ടാ ഒന്ന് പോ , ഇനി ഞാൻ തല്ലിയാലെ ചേട്ടൻ പോകൂ എന്ന് ഉണ്ടോ..
നീ തല്ലുകയൊന്നും  വേണ്ട,അടി ഇരന്നു വാങ്ങിക്കാൻ നല്ല ഡീസന്റ് വഴികൾ എനിക്ക് അറിയാം.. നീ വെള്ളം അടിക്കുമോ...
അതെന്താ സ്ഥിരമായിട്ട് അടിക്കാൻ നിന്റെൽ കാശില്ലേ ...
അതൊന്നുമല്ല,സ്ഥിരമായിട്ട് അടിച്ചാൽ ശരീരത്തിന് നല്ലതല്ല..
ഓഹോ, അപ്പൊ അതാണ്‌ കാര്യം, വല്ലപ്പോഴും അടിക്കുന്ന നിനക്കു എന്നെ കാണുമ്പോൾ ഇത്രേം സദാചാരം പൊട്ടി വരുന്നെങ്കിൽ,, സ്ഥിരമായിട്ട് അടിക്കുന്ന എന്നെ പോലെ ഉള്ളവർക്ക് നിങ്ങളെ കാണുമ്പോൾ എന്ത് മാത്രം സദാചാരം ഇങ്ങിനെ കുത്തി ഒലിച്ചു വരണം..പോയി പണി നോക്കെടാ...(ബീപ്, ബീപ്)
നിങ്ങൾ ഇങ്ങോട്ട് അകത്തേക്ക് കയറി വന്നെ.. വെറുതെ അയാളുടെ വായിൽ ഇരിക്കുന്ന തെറി കേൾക്കാതെ ...പുറകിൽ നിന്ന് ഭാര്യയുടെ ശബ്ദം...
ദെ  നിന്റെ,ഭാര്യ വിളിക്കുന്നു കയറി പോ,, ചിലർക്ക് അങ്ങിനെ ആണ്, അവരുടെ സ്ഥിരമായ  അവകാശങ്ങൾ മറ്റാരെങ്കിലും കൈ കടത്തുന്നത് ഇഷ്ടമല്ല.. നീ പോയി അവിടെ നിന്നുള്ള തെറി കേൾക്കു ... ഞാൻ ഇന്നത്തെ ടൈം പാസ്സിന് വേറെ ആരെങ്കിലും കിട്ടുമോന്നു .നോക്കട്ടെ...
ആരുമില്ലേടാ ഇവിടെ ചോദിക്കാനും പറയാനും...
Posted by Sajeed Noohkhan at 21:07 No comments:
ചതിയൻ ചന്തു ഫേസ് ബുക്കിൽ
ഇടയ്ക്കു എപ്പോഴോ വടക്കൻ വീരഗാഥ എന്ന സിനിമ ഉണ്ടായതിനെ കുറിച്ച് ഒരു ആർട്ടിക്കിൾ വായിക്കാൻ ഇടയായി..അപ്പോൾ മനസ്സിൽ തോന്നി..ഈ ചന്തുവും കൂട്ടരും കളരിയും, അഭ്യാസങ്ങളും അടവൊഴിഞ്ഞു പോയെങ്കിലും നമ്മുടെ ഫേസ് ബുക്കിൽ എവിടെ ഒക്കെയോ ജീവിക്കുന്നുണ്ടെന്ന്..ഇന്നൊക്കെ ചന്തുവും, ആരോമലും, ഒക്കെ ഉണ്ടായിരുന്നു എങ്കിൽ അവർക്ക് ഫേസ് ബുക്കിൽ അക്കൗണ്ട്‌ ഉണ്ടായിരുന്നു എങ്കിൽ വടക്കൻ വീരഗാഥയിലെ ക്ലൈമാക്സ്‌ സീൻ എങ്ങിനെ ആയേനെ ഒരു ഭാവന...
ചന്തുവിന്റെ ഒരു ഫേസ് ബുക്ക്‌ പോസ്റ്റിൽ ഉണ്ണിയാർച്ചയുടെ മകനും, ആരോമലിന്റെ മകനും തുടർച്ചയായി കമന്റ്സ് ഇടാൻ ശ്രമിക്കുന്നു കഴിയുന്നില്ല, കാരണം കമന്റ്സ് ഡിസ്ഏബിൾ ചെയ്തിരിക്കുകയാണ  ,,അവർ ചന്തുവിന്റെ ഇൻബോക്സിൽ തുരു തുരാ മെസ്സേജ് ഇടുന്നു...
കുട്ടിമാളു : അയ്യോ, ആരോമൽ ചേകവരുടെ മകനും മരുമകനും , എനിക്ക് ഭയമാകുന്നു ...
ചന്തു കുറച്ചു നേരം മൌനമായി നിന്ന ശേഷം  ഇൻബോക്സിൽ അവർക്ക് മറുപടി കൊടുത്തിട്ട്,,...
ചന്തു: എന്റെ പോസ്റ്റിൽ മെസ്സേജ് ഇനേബിൾ ചെയ്യൂ കുട്ടിമാളൂ..
പിന്നെ ഉള്ള സീൻ കുട്ടിമാളു മെസ്സേജ് ഒക്കെ ഇനേബിൾ ചെയ്യുന്നു..ചന്തു കീ ബോർഡ്‌ തൊട്ടു തൊഴുതു അടുത്തേക്ക് നീക്കി വിരലുകൾ ടൈപ്പ് ചെയ്യാൻ പാകത്തിന് റെഡി ആക്കുന്നു...അടുത്തത് ആരോമലിന്റെ മകനുമായി അങ്ങോട്ടും ഇങ്ങോട്ടും കമന്റ്സ് ഇട്ടു അവസാനം ആരോമലിന്റെ മകൻ ചന്തുവിനോട്  പിടിച്ചു നില്ക്കാൻ ആവാതെ നിർത്തി ..അടുത്തത് ആരോമലിന്റെ മരുമകന്റെ ഊഴം, പറയുന്ന കമ്മന്റ്സിനൊക്കെ , പറഞ്ഞു ഒഴിഞ്ഞും, കുതർക്കിച്ചും , ചന്തു ധീരമായി കമന്റ്സ് ഇടുന്നു ..ആരോമലിന്റെ മരുമകനും തോല്ക്കുന്നു..
കമ്മന്റ്സുകൾ എല്ലാം ഒന്ന് നോക്കിയിട്ട് ചന്തു പി .സി. ഓഫ്‌ ചെയ്യാൻ തുടങ്ങുമ്പോൾ ..
ആരോമലിന്റെ മരുമകൻ : തർക്കം കഴിഞ്ഞിട്ടില്ലെടാ, സന്തോഷ്‌ പണ്ഡിറ്റ്‌ പഠിപ്പിച്ചു തന്ന കമന്റ്സുകൾ  വേറെയും ഉണ്ട്..
ചന്തു: ചിരിച്ചിട്ട്, ഇതോ കമന്റ്സുകൾ, ചീളു പിള്ളേരുടെ ഡയലോഗിനു മറുപടി പറഞ്ഞു ഇച്ചിരി നേരം ഇരുന്നതാണോ കമന്റ്സ്, തന്തക്കു വിളിച്ചപ്പോളൊക്കെ നൈസിനു മറുപടി പറയാതെ  ഒഴിഞ്ഞതാണെന്ന് മനസിലാക്കാൻ ഉള്ള അറിവെങ്കിലും വേണ്ടേ മക്കളെ നിങ്ങൾക്ക് .. ശേഷം  എന്തുണ്ട് കയ്യിൽ , പ്രൊഫൈൽ പിക്ചർ മാറ്റി വന്നു  എന്തു  തെണ്ടിതരവും പറഞ്ഞു ജയിക്കുന്ന ചില ഉണ്ണാക്കൻമാരുടെ അടവോ,, അതോ ഫേക്ക് ഐ.ഡി യിൽ വന്നു തെറി വിളിച്ചു പോകുന്നവന്മാരുടെ പുതിയ അടവോ..
ആരോമലിന്റെ മകൻ: ആയുധമെടുക്ക് ...
ചന്തു അവനെ നോക്കി ചെറു ചിരിയോടെ...
ചന്തു: ചന്തുവിനെ കമന്റ്സ് ഇട്ടു തോല്പ്പിക്കാൻ നിങ്ങൾക്ക് ആവില്ല..ഫോട്ടോ ടാഗിങ്ങിൽ ചന്തുവിനെ  തോല്പ്പിച്ചിട്ടുണ്ട് പലരും, പലവട്ടം..ഒരു ഫോട്ടോ പോലും ടാഗ് ചെയ്യാതെ മരിച്ച എന്റെ അച്ഛൻ ആദ്യം എന്നെ തോല്പ്പിച്ചു, ഫോട്ടോ ഇട്ടിട്ടും ഒരു ലൈക്‌ അടിക്കാൻ കൈ വിറച്ച എന്റെ ഗുരുനാഥൻ എന്നെ തോല്പ്പിച്ചു.. ഫോട്ടോ ഷോപ്പും, ഗ്ലാമറും വച്ച് സൂക്ഷിച്ചു  നോക്കിയപ്പോൾ ചാറ്റ് ചെയ്ത പെണ്ണും എന്നെ തോല്പ്പിച്ചു, അവസാനം, അവസാനം, സത്യം വിശ്വസിക്കാത്ത അവളുടെ കൂട്ടുകാരിയും  തോല്പ്പിച്ചു..തോൽവികൾ ഏറ്റുവാങ്ങാൻ ചന്തുവിന്റെ ഫോട്ടോകൾ പിന്നെയും ബാക്കി.. മടങ്ങി പോ...
ആരോമലിന്റെ മകൻ: ആരോമലിന്റെ മകനും മരുമകനും മടങ്ങി പോകാൻ വന്നവർ  അല്ല..
ചന്തു: കൂതറ കമന്റ്സും, തെറി വിളിയും കൊണ്ട്, ചതിയൻ ചന്തുവിനെ തോല്പ്പിക്കാൻ ആണായി പിറന്നവർ ആരുമില്ല, ആരുമില്ല..
ഉണ്ണിയാർച്ചയുടെ മകൻ: തെറി വിളിക്കുന്നെങ്കിൽ വിളിക്ക്,, നേരിട്ട് വന്നു നിന്നെ ചൊറിഞ്ഞു മാനമായിട്ടു രെണ്ട്‌ തെറി കേട്ട് പോകാൻ തന്നെയാണ് ഉണ്ണിയാർച്ചയുടെ മകൻ വന്നത്.. ആയുധമെടുക്ക്
ചന്തു നേരെ ചെന്ന്  ഫേസ് ബുക്ക്‌ അക്കൗണ്ട്‌ ഡെലിട്ടിംഗ് പ്രസ്‌ ചെയ്യുന്നു..ആരോമലിന്റെ മകനും, ഉണ്ണിയാർച്ചയുടെ മകനും സാട് സ്മയിലി ഇടുന്നു...
ചന്തു: നിങ്ങൾ തോല്ക്കരുത് മക്കളെ തോല്ക്കരുത്..ചതിയൻ ചന്തുവിന്റെ അക്കൗണ്ട്‌ ഇവിടെ കഴിയട്ടെ..പുത്തൂരം പേജിന്റെ  കളങ്കം  മായ്ച്ച മെമ്പർ ആരോമലിന്റെ ചരിതം ഇവിടെ തുടങ്ങട്ടെ..സ്ക്രീൻ ഷോട്ട് എടുത്തു അഡ്മിന്റെ ടൈം ലൈനിൽ ഇട്ടു വണങ്ങണം,,മെമ്പർമാരുടെ വായിൽ നിന്ന് തെറിയും, ലൈക്സും വാങ്ങണം..നിന്റെ പൊസ്റ്റ്സും , കമന്റ്സും, ഫേസ് ബുക്കിലുള്ളവർ വാഴ്ത്തട്ടെ, എന്റെ ഫ്രണ്ട് ലിസ്റ്റിൽ വരാത്ത മുചുഅൽ ഫ്രണ്ട് ആണല്ലോ ഉണ്ണീ നീ, ഫേസ് ബുക്കുകാര് നിന്നെ വാഴ്ത്തട്ടെ ,,  വാഴ്ത്തട്ടെ....
Posted by Sajeed Noohkhan at 21:07 No comments:
തട്ടി തെറിച്ചു വീണു !!!
തീൻ മേശയിൽ മിച്ചം വരുന്നു
Posted by Sajeed Noohkhan at 21:03 No comments:
പ്രഭാത സവാരിക്ക് ഇറങ്ങിയതാണ് അയാൾ. കറന്റ്‌ കമ്പിയിൽ ഒരു കാക്ക ചത്തു തൂങ്ങി കിടക്കുകയാണ്.കുറെ കാക്കകൾ ചുറ്റും കൂടിയിട്ടുണ്ട്.
കുറച്ചു മാറി നടക്കു ഇല്ലെങ്കിൽ അവറ്റകൾ ഉപദ്രവിക്കും... ആരോ പറയുന്നത് കേട്ട് അയാൾ അല്പം അകലെ മാറി നടന്നു..
എന്തൊരു ഐക്യമാണ് അവർക്ക് . എത്ര തല്ലു കൂടിയാലും, കൂട്ടത്തിൽ ഒന്നിനു ഒരു അപകടമോ, മരണമോ പറ്റിയാൽ അവർ പ്രകൃതിയോടു തന്നെ പ്രതിഷേധം അറിയിക്കുന്ന മട്ടിൽ ബഹളം ഉണ്ടാക്കുകയും മറ്റൊരു ജീവിയേയും ആ സമയത്ത് അടുത്ത് അനുവദിക്കുകയും ഇല്ല...
ഓരോന്നു ചിന്തിച്ചു നടക്കുമ്പോൾ അയാൾ ഒരു ആൾക്കൂട്ടം കണ്ടു . എന്തിനായിരിക്കും അവർ കൂടി നില്ക്കുന്നത് . ആൾക്കൂട്ടത്തിനു  അരികിലെത്തിയ അയാൾ എന്താണ് എന്നറിയാൻ എത്തി വലിഞ്ഞു നോക്കി. രക്ഷയില്ല ഭയങ്കര തിരക്കാണ്. പിന്നിൽ നിൽക്കുന്നവർ പോലും മൊബൈൽ ക്യാമറ ഓണ്‍ ചെയ്തു കയ്യുയർത്തി  അകത്തെ ദൃശ്യം ക്യാമറയിൽ പകർത്തുകയാണ് . അവർക്ക് മാത്രമല്ലല്ലോ തനിക്കും ഇല്ലേ ഒരുപാട് സോഷ്യൽ നെറ്റ് വർക്ക്‌ അക്കൌണ്ടുകൾ. അയാളും മൊബൈൽ ക്യാമറ ഓണ്‍ ചെയ്തു ആൾക്കൂട്ടത്തിനു നടുവിലേക്ക് നീട്ടി..പക്ഷേ  ഒന്നും വ്യക്തമല്ല. കുറെ നേരത്തെ പരിശ്രമത്തിനു ഒടുവിൽ  കിട്ടിയ ഒരു ചെറിയ വിടവിലൂടെ അയാൾ ആൾക്കൂട്ടം ഭേദിച്ചു അകത്തേക്കു നുഴഞ്ഞു കയറി. ഷൂസ് അണിഞ്ഞ രെണ്ട്‌  കാലുകൾ കാണാം, കുറച്ചു കൂടെ ശ്രമിച്ചപ്പോൾ ആ കാലുകളുടെ ഉറവിടവും കാണാനായി...
അയാൾ കരഞ്ഞു നിലവിളിച്ചു...ഏതോ വണ്ടി മുട്ടിയതാണ് ചോര ഒലിപ്പിച്ചു മരിച്ചു കിടക്കുന്നു..
കൂട്ടത്തിൽ  ഒരാൾ അപ്പോഴും പറയുന്നത് കേൾക്കുന്നുണ്ടായിരുന്നു ,
കുറച്ചു മാറി നിന്നെ ചേട്ടാ  ഞാൻ ഒന്ന് കണ്ടോട്ടെ...
നിറ കണ്ണുകളോടെ, ഹൃദയ ഭാരവുമായി മകന്റെ ശവശരീരം നോക്കി  ആംബുലൻസിൽ ഇരിക്കുമ്പോഴും, കടന്നു പോകുന്ന വഴിയിൽ അപ്പോഴും അയാൾ  കേട്ടു കാക്കകളുടെ കാതടപ്പിക്കുന്ന കലപില ശബ്ദം, കൂട്ടത്തിൽ ഒന്നിനെ നഷ്ടപെട്ടതിന്റെ, പ്രതിഷേധത്തിന്റെ , ദുഖത്തിന്റെ ശബ്ദം.....
മരിച്ചിട്ടും നിങ്ങൾക്ക്  അവനോടു ദേഷ്യം തീർന്നില്ലേ ... നിങ്ങൾ എന്തൊരു അച്ഛനാണ്..
കണ്ണീരിന്റെ നനവിൽ നിന്നും പൊട്ടിച്ചിതറിയ ഭാര്യയുടെ വാക്കുകൾ അയാളെ വേദനിപ്പിച്ചു എങ്കിലും സൌമ്യനായി അയാൾ ചോദിച്ചു ഞാൻ എന്ത് ചെയ്തു എന്നാണു നീ പറയുന്നത് ...
പത്രത്തിൽ  നിങ്ങൾ കൊടുത്ത ചരമ വാർത്ത നോക്കൂ..
എന്റെ മകൻ രാകേഷ് അമിതമായി മദ്യപിച്ചു വാഹനം ഓടിച്ചതിനാൽ കഴിഞ്ഞ ദിവസം സംഭവിച്ച റോഡ്‌ അപകടത്തിൽ മരിച്ച വിവരം വ്യസന സമേതം ഏവരെയും അറിയിച്ചു കൊള്ളുന്നു..
ഇങ്ങിനെയാണോ വാർത്ത കൊടുക്കുന്നത്‌.... അവൻ നമ്മുടെ മകനല്ലേ അവൻ ഒരു മദ്യപാനി ആണെന്ന് നാട്ടുകാരെ അറിയിക്കണോ.. . മരിച്ച അവനോടു നിങ്ങൾ ഇപ്പോഴും പ്രതികാരം ചെയ്യുന്നതുപോലെയാണ്‌ ഇത്...
നീ ഒന്ന് അടങ്ങു... നീ ഓർക്കുന്നുണ്ടോ അവൻ ആദ്യമായി മദ്യപിച്ചു വന്ന ദിവസം... പുത്ര വാത്സല്യത്തിൽ നീ അത് എന്നിൽ നിന്നും മറച്ചു വച്ചു..., പിന്നെ അവൻ അത് ശീലമാക്കിയപ്പോൾ കുടുംബത്തിന്റെ മാനം കാക്കാൻ നമ്മൾ അതു നാട്ടുകാരിൽ നിന്നും മറച്ചു വച്ചു , അറിഞ്ഞ ഒന്നോ രെണ്ടോ ബന്ധുക്കളും, സുഹൃത്തുക്കളും മുന്നറിയിപ്പ് തന്നപ്പോളൊക്കെ  നമ്മുടെ മകൻ അങ്ങിനെ ചെയില്ല  അവൻ കുടിക്കില്ല എന്ന് തർക്കിച്ചു അവരെ പരിഹസിച്ചു അയച്ചു....ഇന്നു അവൻ നമ്മെ വിട്ടു പോയി...
അതിനു ഇങ്ങിനെ വാർത്ത‍ കൊടുത്താൽ എന്താണ് പ്രയോജനം..
മദ്യപിക്കുന്നവർക്കൊ , പുത്ര വാത്സല്യത്തിൽ അവരുടെ  മദ്യപാനം മറയ്ക്കുന്നവർക്കോ ഒരു സ്വയം വിശകലനത്തിനു അവസരം കിട്ടിയാലോ..
മകൻ മരിച്ച ദുഖത്തിൽ വീടിനുള്ളിൽ മുടങ്ങിപോയ അയാൾ, വർഷങ്ങൾക്കു ശേഷം ഒരു പ്രഭാത സവാരിക്ക് ഇറങ്ങിയതാണ്. എവിടെയോ ഒരു കുഞ്ഞിന്റെ നിർത്താതെ  ഉള്ള കരച്ചിൽ. അയാൾ  ചുറ്റും നോക്കി, അടുത്തുള്ള കുറ്റിക്കാട്ടിൽ നിന്നാണ് ആ ശബ്ദം വരുന്നത്. അത് ലക്ഷ്യമാക്കി നടന്ന അയാൾ കണ്ടത് തുണിയിൽ പൊതിഞ്ഞു ഉറുമ്പരിച്ചു കിടന്നിരുന്ന ഒരു കൈകുഞ്ഞിനെയാണ്....
ഓടി എത്തി അതിനെ കോരി എടുത്തു ഉറുമ്പുകളെ തട്ടി കളഞ്ഞു പരിസരം വീക്ഷിച്ചു.. ഈശ്വരാ ആരാണ് ഈ കടും കൈ ചെയ്തത്. ഉണ്ടായിരുന്ന ഒന്ന് നഷ്ടപെട്ട വേദന എത്ര കാലമായി അനുഭവിക്കുന്നതാണ്‌ , ഇവർക്കെങ്ങിനെ  ഇതിനെ ഉപേക്ഷിക്കാൻ .കഴിഞ്ഞു.
കുഞ്ഞിനേയും എടുത്തു വീട്ടിൽ  എത്തിയ അയാളെ ഭാര്യ അത്ഭുതത്തോടെ നോക്കി..
അറിയില്ല, ആരോ ഉപേക്ഷിച്ചതാണ്, ആ കുറ്റികാട്ടിൽ .......
കഷ്ടം, ആർക്കാണ് ഇത്രയും ക്രൂരത ഈ പിഞ്ചു കുഞ്ഞിനോട് കാണിക്കാൻ തോന്നിയത്...
ഉം,,മനസുകൾ ചേരാതെ അരക്കെട്ടുകൾ മാത്രം സുഖത്തിനായി ചേരുന്ന ബന്ധങ്ങളിൽ നിന്നും  സൃഷ്ടിക്കപ്പെടുന്ന കനികൾ തെരുവോരങ്ങളിലെ ചവറു കൂനകൾക്കിടയിൽ  വീഴുന്നതിൽ അതിശയോക്തി ഒന്നുമില്ല..
ഇതിനെ നമ്മൾ എന്ത് ചെയ്യും..
നമുക്ക് ഇതിനെ വളർത്താം, നമ്മുടെ കുഞ്ഞിനെപ്പോലെ....
പുത്ര വിയോഗത്തിൽ ദുഖിച്ചിരുന്ന അയാളുടെ ഭാര്യയും അയാളോടു യോജിച്ചു...
വർഷങ്ങൾ പിന്നെയും കടന്നു പോയി...സ്വന്തം മകനെക്കാൾ സ്നേഹത്തോടെ, വാത്സല്യത്തോടെ അവർ അവനെ വളർത്തി , നല്ല വിദ്യാഭ്യാസം നൽകി, നല്ല ഉദ്യോഗം നേടി കൊടുത്തു, നല്ല രീതിയിൽ വിവാഹം എല്ലാം ഭംഗിയായി നടന്നു...
ഭാര്യയെ തോളിൽ ചായ്ച്ചു അയാൾ ആശ്വസിപ്പിക്കുകയാണ്..
നീ ഇങ്ങിനെ വിഷമിക്കാതെ..നമ്മളോട് സ്നേഹം ഇല്ലാത്തത് കൊണ്ടാവില്ല അവൻ ഇങ്ങിനെ ചെയ്തത് അറിയാതെ പറ്റി പോയതാവും...
അവൻ ആഗ്രഹിച്ചത്‌ കൊണ്ടല്ലേ അവനെ നമ്മൾ വിദേശത്ത് ജോലിക്ക് അയച്ചത്...അവന്റെ അടുത്ത് തന്നെ ശിഷ്ട കാലം ജീവിക്കണം എന്ന് നമ്മൾ ആഗ്രഹിച്ചിട്ടല്ലേ നമ്മളെയും അവന്റെ അടുത്തേക്ക് കൊണ്ട് പോകാൻ  ആവശ്യപ്പെട്ടത്...പക്ഷെ അവൻ ചെയ്തതോ..
പോട്ടെ നീ കരയണ്ട..ഒന്നും സംഭവിക്കില്ല എന്ന് കരുതി നമുക്ക് ആശ്വസിക്കാം...എല്ലാം വിധിയാണെന്ന് കരുതി നമുക്ക് സമാധാനിക്കാം..
എന്നാലും എയർ ഇന്ത്യ അല്ലാതെ വേറെ എത്രയോ വിമാനം ഉണ്ടായിരുന്നു..അവൻ അതിൽ തന്നെ നമുക്ക് ടിക്കറ്റ്‌ ചെയ്തല്ലോ...
.കരയല്ലേ....അയാൾ പിന്നെയും ആശ്വസിപ്പിച്ചു കൊണ്ടേയിരുന്നു...
Posted by Sajeed Noohkhan at 20:55 No comments:
രാവും പകലും സ്വപ്‌നങ്ങൾ കണ്ടൊരു
എണ്ണമറ്റ വേദന തന്ന മാലോകരോട്
നെഞ്ചു വിരിച്ചു ചൊല്ലി ഞാൻ
പതിയെ ഉണ്ടുറങ്ങി വളർന്നു എന്നുണ്ണി
പടി വാതിലോളം വന്നഞ്ചു മാസം
കരങ്ങൾ നീട്ടി ഞാൻ കാത്തിരിക്കവേ
കരങ്ങളാൽ വിധിയവനെ കോരി എടുത്തു..
നിറ കണ്ണുകൾ ആട്ടി ഉറക്കി ഞാൻ
നിറയും മിഴികളിൻ കോണുകളിൽ നീ
നിറമുള്ള സ്വപ്നമായ് മാറി എന്നും
എന്നാദ്യ പതിപ്പിൻ പ്രതീകമേ നീ
എന്തേ  വന്നില്ലെൻ നെഞ്ചിലെ ചൂടിനായ്
കീറിയൊരു തുണി തുണ്ടായണഞ്ഞു നീ
ഓർമയിൽ മൊട്ടിട്ട ആദ്യ മലരല്ലേ നീ..
എന്തിനോ വേണ്ടിയ നെട്ടോട്ട കാലം
ഒരു തരി വെളിച്ചം എന്നിനി നിറയും
സ്വകാര്യ സുഖമായ് എന്നിനി മാറും
പട്ടിണി കോലങ്ങൾക്ക്‌ നല്കും മുക്തി
ഇന്നൊരു വിഷ നാഗമായ് മർത്യൻ
Posted by Sajeed Noohkhan at 20:51 No comments:
Saturday, 6 September 2014
മോളെ ഇത് അച്ഛനാ, ഓണാശംസകൾ...
ഓണാശംസകൾ അച്ഛാ,,,, സുഖമാണോ, എപ്പോഴാ വരുന്നേ..ഈ ഓണത്തിനും നാട്ടിൽ ഉണ്ടാവും എന്ന് പറഞ്ഞിട്ട് അച്ഛൻ വന്നില്ലല്ലോ..അച്ഛനോട് ഞാൻ പിണക്കമാ..
അച്ഛന്റെ മോള് പിണങ്ങല്ലേ,,ഉറപ്പായിട്ടും അച്ഛൻ അടുത്ത ഓണം മോളുടെ കൂടെ തന്നെ ആവും...
ഇല്ല, ഇനി എന്റെ പോന്നു മോളെ പറ്റിക്കില്ല..ആട്ടെ, ഓണക്കോടി ഒക്കെ എടുത്തോ?
എടുത്തു അച്ഛാ,, എനിക്കും അനിയനും, അമ്മയ്ക്കും എല്ലാവർക്കും എടുത്തു...ഞങ്ങൾക്ക് ഒരുപാട് ഇഷ്ടമായി അച്ഛാ..നല്ല ഭംഗിയുള്ള ഓണക്കോടിയാണ്...
ഉവ്വ് മോളെ , ഓണക്കൊടിയാ ഇപ്പോൾ അച്ഛൻ ഇട്ടിരിക്കുന്നത്..ഞാൻ ഇത് ഇട്ടതു കൊണ്ടല്ലേ നിങ്ങൾക്കും ഓണക്കോടി എടുത്തത്‌..അമ്മ എവിടെ മോളെ...
അമ്മ തിരക്കിലാണ് സദ്യ ഒരുക്കുകയാണ് അച്ഛാ,
ആഹാ , എന്തൊക്കെ ആണു , വിഭവങ്ങൾ ...
എല്ലാം ഉണ്ട്, അവിയൽ, സാമ്പാർ , ചോറു , പായസം അങ്ങിനെ എല്ലാം,,,ഉച്ച ഊണു കഴിഞ്ഞു ഞങ്ങൾ സിനിമക്ക് പോകും...
ആഹാ , കൊള്ളാല്ലോ, സന്തോഷമായിട്ട് പോയി വരൂ,, സൂക്ഷിച്ചൊക്കെ പോകണം കേട്ടോ,,അനിയനെ ശ്രദ്ധിക്കണേ,, അവൻ ചിലപ്പോൾ അവിടെ എന്തെങ്കിലും വികൃതി ഒപ്പിക്കും,, ഞാൻ വയ്ക്കട്ടെ മോളെ..അമ്മയോട് പറയു പിന്നെ വിളിക്കാമെന്നു...
ഫോണ്‍ വച്ചിട്ട്, വർക്കിംഗ്‌ ഡ്രസ്സ്‌ ഊരി ഒരു ലുങ്കിയും എടുത്തു ഉടുത്തു കുബ്ബൂസ് ചവച്ചു തിന്നുമ്പോൾ ഒരുപാട് ഓണ സദ്യകൾ ഒരുമിച്ചു കഴിച്ചതിന്റെ തൃപ്തിയിൽ ആയിരുന്നു അയാൾ ...കഴിച്ചു കഴിഞ്ഞു ഒരു നെടുവീർപ്പോടെ മലർന്നു കിടക്കുമ്പോൾ ഇരു വശങ്ങളിലേക്കും ഇറങ്ങി വന്ന കണ്ണീർ തുള്ളികൾ അയാളുടെ ചെവികളിൽ  ഭാര്യയുടെയും, മക്കളുടെയും സന്തോഷത്തിന്റെ ചിരികൾ ഒരു താരാട്ടു പോലെ കേൾപ്പിക്കുന്നുണ്ടായിരുന്നു അത് കേട്ടു അയാൾ സുഖമായി ഉറങ്ങി.....
Posted by Sajeed Noohkhan at 09:37 No comments:
Newer Posts Older Posts Home
Subscribe to: Posts (Atom)
View my complete profile
ചൊറികളിൽ പലതരമുണ്ട്..വട്ട ചൊറി,  ,വരട്ടു ചൊറി ഉൾപ്...
കുത്തി കുറിക്കലുകൾ . പ്രണയമെന്നൊരു പവിത്രാനുഭൂതിപ്...
എഴുതാതെ പോയ കത്തുകൾ.. പുതിയതും, സൗകര്യപ്രധമായതും ക...
പ്രാർഥനകൾ.. മോനേ, അത് വേണോ? അത് വേണം അച്ഛാ, ഇന്ന...
വിജയദാഹം.. ഉമ്മാ, നോമ്പ് തുറക്കൽ സമയമായി.. കുറച്...
പ്രണയ സല്ലാപങ്ങൾ... എന്തെങ്കിലും എഴുതണം എന്ന് കരുത...
മദ്യ നിരോധനം... കേരളം സമ്പൂർണ മദ്യ നിരോധന പാതയിൽ.....
വേലിയിൽ കിടക്കുന്നത്.. ഉച്ചയ്ക്ക് വിശാലമായ ഒരു ഓണ ...
ചതിയൻ ചന്തു ഫേസ് ബുക്കിൽ ഇടയ്ക്കു എപ്പോഴോ വടക്കൻ ...
എന്താണോ എന്തോ.. മുത്തശ്ശി കഥകളിൻ തേങ്ങൽ വൃദ്ധ സദന ...
ഭാഗങ്ങൾ  ഒന്നാം ഭാഗം  പ്രഭാത സവാരിക്ക് ഇറങ്ങിയതാ...
കണ്ണീരുകൾ  മംഗല്യം കഴിഞ്ഞു നാളേറെയായ് മധുവിധു  വാ...
Feedjit Live Blog Stats
Feedjit Live Blog Stats
Ethereal template. Powered by Blogger.